Ini Kritikan Sosial Yang Saya Dapat Daripada Telefilem Kalau Aku Kaya

Semalam slot Cerekarama TV3 menampilkan telefilem yang mengambil ilham daripada lagu Awi Rafael, Kalau Aku Kaya yang pernah mendapat tempat ketiga dalam Anugerah Juara Lagu ke-28 (AJL28) lalu.

Karya arahan Heykal Hanifah dan skrip oleh MF Kencana ini begitu menarik apabila ia sarat dengan kritikan sosial terhadap masyarakat Melayu khususnya. Ia berkisar tentang jadi kaya yang secara tak langsung menyentuh tentang isu pemuda masa kini.

Kalau Aku Kaya mengisahkan seorang pemuda bernama Din yang berimpian jadi jutawan tapi pemalas sehingga bapa saudaranya, Pakcik Leman terpaksa menyara dia. Tiba satu masa, duit Pakcik Leman hilang dan Din dihalau keluar dari rumah.

Sejak peristiwa itu, Din jadi seorang gelandangan dan kutip tin untuk dapatkan duit belanja. Namun, Din masih berangan-angan jadi kaya. Hidup Din berubah apabila dia menerima satu amanah daripada dua orang perompak.

Sepanjang menonton telefilem ini, hati selalu tercuit dengan dialog-dialog yang lucu tapi ada makna. Apatah lagi ia buat kita teringat dengan kejadian-kejadian yang pernah berlaku dan viral di media sosial satu ketika dulu.

Antaranya, hati tercuit apabila tonton babak Din buat gaya dua jari di dahi, dan sebut “Aku ada Master, ada PhD. Aku boleh buat motivasi kat mana-mana.”

Lalu Lia, bakal kekasih halal bak kata Din telah membalasnya dengan sinis:

“Kau ini banyak berangan sangat la Din. Apa kata kau jadi macam Mat Jenin. Kau beli PhD untuk ceramah dan kau beri ceramah pada diri kau sendiri. Boleh tak?”

Oh ya! Telefilem ini dikategorikan sebagai P13 di mana kanak-kanak di bawah 13 tahun tidak dibenarkan menonton kecuali ada orang dewasa bersama. Penting supaya kanak-kanak boleh tanya atau orang dewasa boleh fahamkan kanak-kanak akan babak-babak yang ditayangkan. Berat.

Boleh dikatakan juga telefilem ini ala filem-filem P. Ramlee yang popular dengan kritikan sosial bersahaja tapi pedas dan tajam. Kalau ada yang terasa sewaktu menonton Kalau Aku Kaya, itu maksudnya dah berjaya telefilem ini menyampaikan mesejnya.

Dalam babak-babak awal, Din ada menuduh Lia jadi punca dia tidak bekerja gara-gara Lia pernah tolak cinta Din di bangku sekolah hingga dia gagal dapat keputusan cemerlang dalam SPM.

Din tak sedar sikap malas dan selalu berangan-angan itu yang buat dia tidak sukses. Apa yang dia tahu, semua yang berlaku kepadanya adalah akibat perbuatan orang lain. Din tak salah apa-apa.

Din bawa balik Adi dan Cha yang merupakan gelandangan ke rumah. Waktu bermain Saidina, masing-masing berangan nak bina bangunan di atas tapak masing-masing. Ada satu masa Cha rasa tertipu, lalu sebut:

Gelandangan berbeza dengan masyarakat normal yang mempunyai tempat tinggal dan pendapatan tetap. Mereka berkeliaran ke sana sini di tempat awam. Bagi mereka hidup ini cukup jika ada tempat tidur dan makan.

Baca: 10 Lukisan Oleh Gelandangan Ini Berharga Puluh Ribu Ringgit

Tapi ada satu hal yang jarang orang sentuh. Mereka gelandangan tapi tidak bodoh dari aspek pemikiran. Sebab itu mereka dapat teruskan kelangsungan hidup walaupun dipandang serong oleh masyarakat.

Gara-gara Din tidur mati dengan pintu rumah tidak berkunci, habis semua duit simpanan Pakcik Leman dicuri. Disebabkan itu Din dihalau keluar rumah dan putus hubungan bapa saudara-anak saudara.

Situasi itu menggambarkan pemuda masa kini kurang common sense dan suka ambil mudah terutama perihal keselamatan diri dan harta benda sehingga boleh menyebabkan kerugian pada diri sendiri atau orang lain.

Walaupun dah jadi gelandangan setelah dihalau pakcik, Din masih dalam mode Mat Jenin. Tapi dia ada satu peningkatan diri. Din cuba cari duit dengan mengutip tin dan menyanyi di jalanan agar dia dapat makan setiap hari.

Bagi Pakcik Leman, tindakan Din keluar dari zon selesa itu adalah tepat. Dia mahu Din berdikari dan sedar diri tentang kehidupan ini. Bukan sekadar angan-angan, usaha itu diperlukan. Tak boleh malas.

Hanis mewakili orang terpelajar yang mempunyai rasa simpati terhadap Din bila mana dia belanja Din makan pasta di restoran milik ayahnya.

Adi dan Cha pula dijadikan contoh sebagai ahli masyarakat yang terikat dengan peristiwa silam sehingga bawa diri dan jadi gelandangan kerana terlalu malu dengan perbuatan kisah lampau.

Sebelum jadi gelandangan, Adi ialah ahli muzik yang mahir mengalunkan bunyi dari saksofon. Tapi disebabkan sikap pengguna teknologi, dia kalah hingga hilang keluarga.

“Aku dulu seorang ahli muzik. Aku main ini. Saksofon. Tapi yalah zaman IT sekarang ini, orang download sana, orang download sini, semua orang download sampai album aku tak laku-laku. Anak bini aku lari. Tak makan minum pun tak. Habis aku jadilah gelandangan.”

Realiti pemikiran sesetengah orang tentang isu cetak rompak:

Kelmarin ada orang telah muat naik filem Desolasi di internet dan terkini telefilem Kalau Aku Kaya ditayangkan secara live di Facebook Page buat tontonan umum dengan niat nak beri peluang orang tonton. Hakikatnya, orang seperti ini akan menjadi barah dalam industri, sama seperti lanun cetak rompak.

Banyak juga sindiran buat orang yang mahu kaya cepat melalui MLM dan skim. Antara dialog yang menarik ialah sewaktu Cha cerita kepada Din bagaimana dia jadi gelandangan:

“Aku dulu cikgu fizik. Tapi sebabkan aku gila nak masuk skim cepat kaya. Aku gadai rumah aku, ayam, itik, kambing. Aku buat personal loan. Tapi akhirnya skim cepat kaya itu melingkup. Jadi aku malu kat dunia luar tu. Aku lari sini jadi gelandangan.”

Din juga lontarkan dialog ini apabila Pakcik Leman mahu tahu bagaimana dia boleh jadi kaya cepat: “Ceritanya bermula pastinya bukan dengan MLM, Pakcik Leman.”

Zaman sekarang kena lebih berhati-hati kerana semakin ramai kaki kencing aka penipu yang mahu ambil kesempatan ke atas orang lain. Ia ditunjukkan melalui dialog Pakcik Leman di tandas awam:

“Haih.. 4 orang jer kencing hari ni? Hairan juga. Tak ramai orang kencing sekarang ni. Tapi kalau baca paper ke, blog ke, ramai yang “kencing”.”

Ada juga dialog yang menunjukkan bagaimana lelaki ambil kesempatan ke atas wanita menerusi perkahwinan apabila Din cadang Lia masuk pinang dia.

“Lia, apa kata kau masuk pinang aku. Pastu kau cari duit. Aku boleh jaga rumah, basuh pinggan, aku boleh jaga anak.”

Kalau saudara boleh dengki dengan saudaranya, bayangkan dengan orang yang tiada tali perhubungan darah. Pasti lebih teruk. Situasi ini diperlihatkan melalui perbuatan Pakcik Leman yang cuba pisahkan Din dan Hanis dengan fitnah.

10 perkara di atas itu hanya sub-sub isu sahaja. Isu utama telefilem ini berkaitan dengan sikap manusia terhadap duit dan kekayaan.

Apabila seseorang jadi kaya, pasti orang lain nak tahu sangat-sangat bagaimana dia jadi kaya. Soalan ini bermain di pemikiran masyarakat tanpa kira berpelajaran atau tidak.

Maka, boleh faham kenapa ramai orang sukakan kisah-kisah “from rags to rich” dan kisah jatuh bangun orang kaya dan berjaya. Mereka mahukan inspirasi dan cuba buat langkah yang sama agar dapat turut terima nasib yang sama.

Malah, cakap-cakap orang berduit ini lebih dipercayai. Jadi, jika golongan ini “kencing” pun, ada orang yang tak akan sedar bau hancing itu. Sebab itu apabila Din cakap dia kaya sebab main saham, semua orang mengiyakan.

Selain itu, perubahan sikap Lia yang mendadak dari benci jadi cinta terhadap Din yang dah jadi kaya itu begitu ketara sekali. Ini mengingatkan orang ramai, wujud orang yang cuba menempel agar dapat “kaut” faedah.

Ditekankan juga kita sebagai manusia tidak boleh hidup dengan ketamakan sebab sifat tamak boleh mengubah seseorang, dan boleh mempengaruhi pemikiran sehingga hilang pertimbangan.

“Dengar sini. Ini pasal duit. Duit ini ada kuasa. Pasal duit orang boleh ubah fikiran. Sebab duit kita jadi gelandangan dan pasal duit kita jadi hilang pertimbangan. Dan pasal tu kita jadi perompak,” kata Cha kepada Adi sewaktu Din tak sampai di tempat mereka.

Penutup cerita ini menyentuh soal hati masing-masing. Penonton tahu, Din dari awal lagi nak jadi kaya agar dapat hidup macam jutawan. Peluang depan mata dengan duit beratus ribu ringgit pasti tidak akan disia-siakan oleh Din.

Tapi sangkaan meleset, sebab duit yang banyak itu juga membuatkan hati Din berbolak-balik antara baik dan buruk. Din buat pilihannya dan dia terima balasan yang setimpal dengan keputusannya itu.

“Sebab benda-benda yang melibatkan duit ni boleh buat orang jadi buta,” ujar pegawai bank.

Din menjawab; “Tak Encik. Sama jer. Buta ke, celik ke, sama jer. Yang penting hati. Hati kita kena bersih. Tuhan dah bagi kita jalan pilih mana yang baik, mana yang buruk. Kita ni manusia ada akal ada otak, kita kenalah pilih mana baik mana buruk.”

Berbalik tentang tajuk telefilem ini sendiri, ungkapan “kalau aku kaya” selalu bermain di bibir mereka yang susah, tidak kaya, ada impian dan tak kurang juga turut ada masalah hidup. Bagi mereka, hanya dengan jadi kaya semua masalah akan selesai dan hidup bahagia. Benarkah?


Kronologi Kes Bella, Kanak-Kanak Yang Didera Tanpa Simpati Oleh Penjaganya

Beberapa hari lepas aku ada berbual panjang dengan seorang kawan. Kawan ini aku dah kenal lebih kurang 16 tahun masa aku mula kerja di KLCC. Selain kerja hakiki, dia memang aktif dengan aktiviti NGO rajin tolong orang sana sini.

Lepas aku letak jawatan tahun 2013 aku tak jumpa dia dah. Jumpa di Facebook atau kadang-kadang berborak di aplikasi Whatsapp. Tapi hari itu dia Whatsapp aku dan beritahu nak ceritakan sesuatu.

Sesuatu yang dimaksudkan ini ialah cerita kebenaran tentang Bella anak SD yang teruk kena dera – masa ini isu Bella baru dapat momentum di media sosial. Aku balas cakap ok boleh telefon aku bila-bila masa kau kalau free, aku bersedia.

Tak lama lepas itu telefon aku berbunyi dan lepas borak ringan kawan aku mulakan cerita mengenai isu terbabit;

Di sini aku tulis dalam point form supaya lebih mudah untuk faham.

1. “Aku pergi kondo rumah sewa Bainun cari Bella. Bila aku tahu Bainun kena Covid dan kena hantar ke Sungai Buluh, aku jadi pelik sebab budak-budak yang 5-6 orang di kondo itu termasuk Bella macam mana? Tak test Covid ke? Aku dah lama tak jumpa Bella last jumpa awal tahun ini.

“Bila aku nak jumpa Bella, Bainun akan mengelak bagi alasan macam-macam. Aku pun hairan, Bainun ini dah macam adik aku tapi kenapa dia macam nak tak nak aku jumpa Bella? So now Bainun dah ke Sungai Buluh, ini peluang aku jumpa Bella! Tapi macam mana aku nak masuk kondo?”

2. “Aku call adik yang setiap hari provide makan ke kondo, aku cakap aku ada nak bagi makanan. Aku dapat pinjam akses kad. That’s it masa aku sampai depan pintu, aku terus panggil Bella.”

3. “Bella keluar dari bilik stor, muka dia lemah, dari depan pintu aku dah nampak penuh luka bernanah di tangan kanan Bella. Masa ini mata aku dah berair – suspicious aku selama ini jadi kenyataan! Patutlah masa aku jemput birthday party dulu Bella tak datang, patutlah Bainun asyik elak bila aku nak jumpa Bella! Patutlah macam ada something wrong!”

4. “Aku rasionalkan fikiran, walaupun masa ini air mata dah berambu. Aku tahu inilah bukti aku kena simpan untuk hukum si pendera durjana! Ketar tangan aku onkan video telefon, sebak pecah hati remuk emosi aku masa Bella tanggalkan lengan baju tangan kiri tu.

“Astaghfirullahalaziem patutlah dia pakai baju luar, penjenayah nak sorok luka yang punya teruk seluruh badan! Ko boleh dengar suara aku menangis-nangis dalam video, aku tak tahan! Bella yang elok comel beberapa bulan lepas hari ini depan mata aku jadi macam ini, macam binatang kena seksa.”

5. “Orang pertama aku call masa tu Syed Azmi. Dia tak percaya dan minta aku urus sendiri kalau aku yakin itu kes dera. While dia janji nak call JKM immediately. Aku masa itu dengan luluh hati terus bawa Bella ke HKL (Hospital Kuala Lumpur), bayangkan 6 jam aku di HKL nak selesaikan urusan Bella, sampai terketar-ketar kaki. Nurse HKL punya kesiankan Bella dia belikan nasi goreng kasi Bella makan, nasi tu jatuh 2-3 biji luar bungkusan Bella kutip semula ambil makan. Ya Tuhan betapa lapar Bella, dan betapa punya lama dia tak diberi makan yang sempurna. Di HKL pun aku masih menangis. Husband aku datang bawa biskut etc pun habis semua Bella makan, punya lapar dia.

“Paling aku kecewa, Syed Azmi tak return call aku. In fact esoknya aku check dengan JKM ada tak sesiapa buat laporan pasal penderaan di RB? Jawapan pegawai JKM – TIDAK ADA! Dia janji nak call, tapi malang apa pun tak dibuat.”

6. “Aku buat laporan polis. Report yang Scrut viralkan itu aku lah yang buat. Aku dapat tahu cerita dari budak-budak lain, mungkin semua takut bila aku tahu Bella kena dera. Rupanya Bella setiap pukul 6.30 pagi kena berdiri tepi dinding, tak diberi makan. Kalau nampak dia duduk budak-budak lain akan pukul. Ya pendera Bella bukan seorang, tapi hampir semua 5 orang budak-budak yang duduk di kondo Bainun itu terlibat dalam kecelakaan mendera Bella, hari-hari! Bella ni sampai di orang ikat tangan sumbat dalam stor!”

7. “Bella budak baik, budak tak buat masalah, tak kacau orang, tapi kenapa dia kena dera sampai macam itu? Ini bukan setakat dera, ini ATTEMPTED MURDER! Aku akan pastikan semua yang terlibat kena hukum!”

8. “And you guess what? Hari ini (hari yang kami berborak) aku dan Kak Mona terima LOD (Letter of demand) dari peguam Bainun. Dia nak saman kami. Bayangkan aku yang selamatkan Bella yang dah separuh mati kena dera, Kak Mona pula lawan di FB tegakkan kebenaran – sudahnya kami yang nak kena saman. Gila!”

9. “Aku dah contact seorang peguam kawan aku untuk respond LOD tu”

(At this point aku beritahu yang Scrut pun dah sediakan seorang peguam untuk defend.)

10. “Aku masih trauma. Tak dapat tidur malam, in fact dah jadi depression sejak aku jumpa Bella dalam keadaan menyayat hati macam itu.

“Dan kau tahu apa yang paling gila? Bella ditinggalkan dalam keadaan dia positive Covid. Ya Bella positive Covid, tapi orang yang konon-konon jaga Bella ini tak nak dedahkan, sebab apa? Kalau Bella keluar confirm lah kantoi KKM (Kementerian Kesihatan Malaysia) nampak kecederaan badan sana sini yang sangat teruk.”

Ya tuan puan, kawan aku ini lah hero sebenar yang bersusah payah buat akal nak jumpa Bella, selamatkan Bella bawa ke hospital, buat report polis dan segala benda demi Bella.

Kalau dia tak jumpa Bella entahkan mati budak itu tak lama lagi.

Semua video yang dirakam, gambar luka-luka badan Bella yang didera – kawan aku ini lah yang rekod simpan semua bukti.

Kenapa aku tulis tajuk Bella : Tip of the iceberg?

Dengan munculnya kes Bella telah timbul pelbagai persoalan lain;

Whatever it is, kita doakan semoga pendera Bella dan sesiapa yang bertanggungjawab dalam isu penderaan kejam ini akan ditangkap segera dan mendapat balasan setimpal di dunia dan di akhirat.

i just watched the video and my heart is broken for bella. everyone involved in her abuse should be punished! no kids should ever go through what bella went through#JusticeForBella pic.twitter.com/s4feTnEmzZ

— goldilocks🌵 (@choi_sungyoon) July 12, 2021

Sepatutnya dua malam lepas kami buat live session anjuran Scrut untuk menerangkan naratif sebenar pasal Bella dan RB. Poster dan panel semua dah ready, tapi last minit call off, kawan aku rasa dia masih trauma tak sanggup nak bercerita kepada audience. Cukuplah katanya dia cerita pada aku, Kak Mona, peguam dan Scrut.

InsyaAllah kita buka ruang di lain masa, bila kawan aku dah lebih bersedia. Atau kita nak panggil Syed Azmi dan Bainun Live sekali?

Jiran kena dera dengan suami, tindakan gadis ini lapor polis terima pujian netizen. Klik pautan di bawah untuk membaca.

Jiran Kena Dera Dengan Suami, Tindakan Gadis Ini Lapor Polis Terima Pujian Netizen


Kronologi Kisah ‘Kontroversi’ Mee Segera Samyang Hot Chicken

Kecoh dua tiga hari yang lalu berkenaan status mee segera dari Korea, Samyang Hot Chicken Flavor Ramen pedas yang menjadi perdebatan netizen di laman Facebook. Apa isu sebenarnya? Ini kronogi simple kisah ‘kontroversi’ mee segera Samyang ini.

Rasanya, semuanya bermula dari video Vitdaily ini yang mendapat lebih 87 ribu views di Facebook. Brother Vitdaily mencuba mee segera Samyang Spicy ini untuk menguji kepedasannya sebab orang kata pedas gila. Jadi beliau pun buat video untuk menguji kepedasan mee segera Samyang ni. Lihat reaksi beliau, memang macam pedas mee segera ni.

Yang ini pula video yang dibuat oleh Asyalliee, lebih awal dari Vitdaily test power mee segera ni. Sedikit berduka sebab dia habaq mee segera tu boyfriend dia yang belikan. Dah berpunya rupanya Asya ni. Huhu. Asya kata pedas betui habaq hang. Habis cayaq mekap dia makan mee segera tu.

Saya pertama kali terbaca mengenai perbualan ini di dalam group Backpackers Buddies Malaysia di Facebook. Mr Kim Edward merupakan konsultan halal di Korea dan melalui perbualan Facebook Messenger beliau, beliau menyatakan bahawa Samyang Hot Chicken Flavor ini tidak halal kerana didakwa mengandungi unsur syubhah gara-gara menggunakan mesin sama dengan produk yang mengandungi unsur babi. Di bawah adalah beberapa screenshots dari perbualan itu.

Pedebatan tercetus setelah screenshots itu disebarkan. Bagi penggemar Samyang, mereka tetap merasakan mee segera Samyang itu halal kerana sudah diberi status halal oleh Korea Muslim Federation (KMF). Bagi kumpulan anti-Samyang pula, mereka bertegas bahawa itu adalah strategi pemasaran syarikat itu untuk menjual produk tidak halal kepada golongan muslim. Tetapi ada juga yang berpendapat jika rasa syubahah, jangan makan. Simple.

Page Facebook Halal Korea mengesahkan mee Segera Samyang Hot Chicken ini adalah halal dan semua ini merupakan salah faham sahaja. Terdapat stok mee segera berkenaan dari pihak Samyang yang menggunakan packaging yang lama produk itu. Mee segera itu halal kerana menggunakan mesin yang berlainan untuk pembuatanya. Cuma ralat dari pihak Samyang kerana menggunakan packaging sebelum mereka mendapat status halal untuk produk itu.

Jadi mee segera Samyang Hot Chicken halal untuk dimakan. Yay! Katanya mee segera Samyang ni harganya RM7.00 sepeket. Saya belum pernah cuba lagi mee segera ini, jadi kalau ada yang baik hati untuk belanja saya mee segera ni, saya sangat mengalu-alukannya. Hidup makanan pedas!


Kronologi Perjalanan PhD Dr Jezamine Lim Yang Anda Patut Tahu

Dr Jezamine Lim, 33, seorang doktor dan model merupakan wanita pertama memperolehi PhD dalam kejuruteraan tisu dan sel stem di majlis konvokesyen ke-45 Universiti Kebangsaan Malaysia (UKM) baru-baru ini.

THANK YOU all so much for all your kind words. I'm overwhelmed, truly overwhelmed. I will look into every each messages tonight (hundreds!).I'm blessed to have such positive and encouraging followers. Thank you ! (I'm bad with grids 😎)

A post shared by Dr Jezamine Lim Iskander (@drjezaminelim) on Oct 27, 2017 at 2:02am PDT

Dia bertuah kerana sepanjang 6 tahun setengah pengajian dia mendapat sokongan daripada keluarga tersayang dan para pensyarah.

“Kejayaan ini adalah hasil dorongan daripada pensyarah dan suami saya. Saya fikir tanpa mereka saya mungkin sukar mencapai semua ini… Saya juga mempunyai dua pensyarah penyelia yang sangat baik dan selalu membimbing saya setiap kali saya menghadapi masalah, terutama dalam penulisan akademik,” ujar isteri kepada Harith Iskandar ini.

I am the first WOMAN PhD holder for Stem cells and Tissue Engineering centre in UKM. My long BIG day, it was his as well. Thank you for putting up with me. Days when I needed my Sunday to myself- just to write, he was there. He was there to listen to all my lab dramas ( till today I believe he doesn't understand a single thing), my biggest supporter, he wiped my tears and tuck me to sleep on my horrible rainy nights. Thank you my sayang ! @harithiskander #konvoukm2017

A post shared by Dr Jezamine Lim Iskander (@drjezaminelim) on Oct 28, 2017 at 5:33am PDT

Tambah istimewa, tika sibuk menelaah dan menyelidik, Dr Jezamine turut bertanggungjawab sebagai Pengarah Urusan Harith Iskander Productions. Dalam tempoh ini, dia berjaya membantu suaminya menghasilkan dua festival komedi antarabangsa dan menjuarai ‘Laugh Factory’s Funniest Person In The World’ di Helsinki, Finland pada 5 Disember tahun lalu.

Suaminya memainkan peranan penting bagi mencapai keseimbangan dalam kehidupan terutama bersama anak-anak dan suami juga menjadi pendengar yang baik ketika dia meluahkan segala masalah dan isu yang timbul sepanjang pengajiannya.

Tidak cukup dengan itu, Dr Jezamine antara ibu paling jelita di Malaysia turut membahagikan masa untuk 3 orang anaknya yang sedang membesar. Dia pernah memberitahu Esquire bahawa:

“Serius kami tidak tidur… Kami sangat sibuk,” kata Dr Jezamine.

Namun begitu, dia mengakui dalam temubualnya bersama First Classe bahawa sekiranya dia tidak mempunyai anak, dia mungkin tidak dapat menghabiskan tesisnya. Anak-anak menjadi pendorong dan garis masa.

Dari awal pengajian hingga detik penghantaran tesis, kehadiran anak-anaknya memainkan peranan penting buat dirinya. Dr Jezamine mendaftarkan diri untuk Master ketika baru dua minggu mengandung anak pertama, Zander Xayne Iskander, 5.

Masa baru mula PhD, dia mengandungkan anak keduanya, Alessandrea Jayne Iskander, 4 dan sejurus selepas melahirkan anak ketiga, Zydane Xayne Iskander,2 dia perlu menghantar tesisnya pula.

My three PhD kids, my pillar of strength. If your goal is to further your studies go for it. They are the reason why I kept moving forward. I had no time to waste. My children were there to inspire me, they were and will forever be my coach. I want them to grow up with the knowledge that if you put your heart to it, you can achieve anything you want. Honestly, without them, I might not complete on time. Ice cream on mummy today! They are my motivation, never ever my excuse. #konvoukm2017 @iskanderkids

A post shared by Dr Jezamine Lim Iskander (@drjezaminelim) on Oct 28, 2017 at 6:23am PDT

Setiap seorang anaknya dipastikan menerima susu badan sekurang-kurangnya selama setahun dan mempunyai pembantu yang akan menjaga dan mencatat perkembangan dan aktiviti anak-anaknya agar dia tahu akan kehidupan anak-anaknya tatkala sibuk dengan belajar, kerja makmal dan pengurusan kerjaya suami.

Hari Ahad pula dijadikan hari bersama keluarga. Pada hari tersebut Dr Jezamine akan beristirahat dan keluar dengan anak-anak dan suami. Dia juga melakukan senaman pada hari tersebut selepas menulis 4 jam straight.

Oucch oucch.. no pain no gain.. It's been a while.. I'm always looking to push my limits, the real workout starts when you wanna stop..

A post shared by Dr Jezamine Lim Iskander (@drjezaminelim) on May 4, 2017 at 6:46am PDT

Wanita kacukan India-Cina ini berasal dari Klang, Selangor, merupakan graduan perubatan Melaka Municipal University yang pernah menjadi juara pertandingan “Girl Next Door” 2009 anjuran majalah FHM. Sebelum itu dia ialah peserta akhir Miss Malaysia World 2007, 1st runner up Miss Malaysia Earth 2008 dan wakil Melaka untuk pertandingan Miss Malaysia Universe.

Sejak zaman sekolah lagi, kedua ibubapanya memastikan dia belajar meskipun masa terhad kerana aktif dengan aktiviti ko-kurikulum atau lebih tepat menganggotai kumpulan kebangsaaan taekwondo (junior) pada usia 14 tahun.

Bagi memastikan keseimbangan masa, ibubapanya membuat jadual belajar yang perlu dia ikuti dan ditekankan kepentingan subjek matematik terutama oleh bapanya yang berketurunan Cina dan bekerja dalam industri import-eksport.

Low key and understated.. My macho daddy.. We may not always see eye to eye but I'm always daddy's little gal.. Thank you for everything..!

A post shared by Dr Jezamine Lim Iskander (@drjezaminelim) on Jun 18, 2017 at 5:00am PDT

Selepas PMR, bapanya menekankan kepentingan aliran sains. Dia perlu belajar bersungguh-sungguh dan mensasarkan keputusan cemerlang. Menurut bapanya, aliran sains mempunyai lebih banyak peluang berbanding aliran sastera.

Di sekolah, Dr Jezamine tidak mengharapkan kesemua ilmu ‘disuap’ oleh para cikgu. Dia mengambil inisiatif menggunakan segala sumber yang ada di sekolah untuk kaut lebih ilmu.

Lain pula di India ketika dia menyambung pelajaran di sana. Persaingan sangat sengit terutama dari segi sumber ilmu dan persekitaran yang tidak berapa kondusif. Tapi dia redah juga demi mencapai keputusan yang cemerlang.

Dia menyambung pelajaran di India selama 4 tahun untuk kursus Sarjana Muda Perubatan, Sarjana Muda Pembedahan yang diselenggara oleh Melaka Manipal Medical College demi merealisasikan hasrat ibunya yang mahukan dia menjadi seorang doktor memandangkan ibu bekerja sebagai juruteknik pergigian.

Tamat pengajian, Dr Jezamine bekerja di hospital kerajaan. Pada waktu itu dia sering bertanya kepada doktor pakar dan pengarah perubatan mengenai peluang dalam bidang perubatan. Dia terpaut hati dengan kejuruteraan tisu dan sel stem memandangkan ia satu bidang penting tetapi jarang ada orang Malaysia yang menguasainya.

Nasibnya baik apabila Pusat Kejuruteraan Tisu UKM baru buka tawaran untuk program kejuruteraan tisu dan stem sel peringkat Master dan PhD. Dia mendaftarkan diri untuk Master ketika baru dua minggu mengandung anak pertama.

Durasi 9 bulan dijadikan sasaran bagi menyiapkan proposalnya memandangkan dia akan melahirkan anak. Jadi, setiap hari dia perlu menyiapkan 30 muka surat buku dan kerja makmal. Dalam tempoh itu juga dia tidak tahu bahagian spesifik sel stem mana yang mahu dikaji sehinggalah dia memutuskan mahu fokus pada jeli Wharton pada tali pusat.

Kemudian dia ditawarkan untuk convert Master jadi PhD. Itu merupakan satu peluang emas yang sememangnya tidak akan ditolak oleh pelajar postgraduate. Masa baru mula PhD 2 bulan, dia mengandung anak keduanya dan sejurus selepas melahirkan anak ketiga, dia perlu menghantar tesisnya pula.

Tiada jalan mudah bagi Dr Jezamine bagi menyiapkan PhD. Sebagai pelajar perantis program kejuruteraan tisu dan sel stem di UKM dia perlu mengambil samples, mengkaji spesimen, membuat medium untuk pembesaran sel dan mencari penyelesaian masalah kajian meskipun dipandu oleh penyelia memandangkan program PhD yang dirangka ini mengajar pelajar untuk melakukan kajian saintifik.

Seawal jam 7 pagi, Dr Jezamine berada di wad bersalin UKMMC untuk meminta pesakit mendermakan tali pusat. Sebelum mendapat persetujuan tersebut, dia perlu menerangkan kepada pesakit tentang tujuannya mengumpul tali pusat yang bakal dijadikan spesimen dalam penyelidikannya.

Idea Dr Jezamine dengan sel stem dari tali pusat sangat menarik. Dia mahu mencari bahagian terbaik sel stem pada tali pusat. Kemudian ia boleh digunakan secara implan pada bahagian sel tubuh badan agar dapat menghasilkan sel-sel baru. Namun cabarannya ialah samada sel-sel itu akan berjaya hidup atau tidak kerana sel ada kemungkinan boleh mati dengan sendirinya atau tercemar. Apabila itu berlaku, dia perlu mula semula kajian.

It wasn't a smooth journey, it required dedication, commitment and determination. My goal was to create a new department , a new path less followed by medical doctors. Stepping into the research world was tougher than attaining my medical degree (I swear). It's a whole different world and it never ends! I started my journey after my marriage. There came three children at the end of 6years journey. Started off with my masters, I was then offered to convert to PhD.I had no official confinement leave, I didn't take breaks, I was also juggling managing Harith Iskander Productions. I refused to take a loan, but I worked hard to finance myself through my whole PhD journey and NO I didn't expect 'pocket money' from my hubby (though he insisted!).For me,my PhD journey was about creating relationships,the people that helped me along the way made it easier- from the security guards at PPUKM- they help get me parking spots esp during my pregnancy,the cleaners, the nurses,my precious team mates, suppliers, and of course my supervisors!! Hubby @harithiskander @stephaniekuan @yunnieee @antonlim01 @foofoo328 ,my parents for putting up with me. I'm a working mother. Today, its beautiful to have all three doctoral kids in my arms ..sorry 4! And it is possible to have it ALL – with proper scheduling, disipline and always focus on your strength and NOT your weakness. My parents have always taught me to be independent, I wasn't given a silverspoon, instead they encouraged me to earn my living. My new chapter as an Entrepreneur has just begun. If I can do it, anyone else can! Stop pleasing people. It's your life,dare to be different, do whatever it takes to achieve your goals. 😀 #mummyof3 #phdlife #phdmummy

A post shared by Dr Jezamine Lim Iskander (@drjezaminelim) on Sep 21, 2017 at 1:17am PDT

Sebagai pelajar PhD, Dr Jezamine perlu menghasilkan sekurang-kurangnya 2 artikel journal dan dia berjaya memasukkannya di dalam 4 journal sebelum menamatkan pengajian dengan tesis bertajuk “Wharton’s Jelly Stem Cell as an Allogenic Cell Source for Bone Tissue Engineering for Pre-Clinical Proof of Concept.”

Dr Jezamine mahu mempraktikan hasil kajiannya ke dalam kerja klinikal. Dalam masa yang sama dia akan mengkomersialkan ilmu sel stem dalam bentuk set penjagaan kulit yang akan dibuat menerusi syarikat Yakin Medic di mana dia merupakan seorang ketua pegawai eksekutif dan pengasas bersama.

Kejayaan yang dicapai oleh Dr Jezamine Lim menunjukkan seorang wanita yang memakai pelbagai topi (ibu, isteri, anak, pelajar, pengarah urusan) dapat mencapai apa yang dimahukan sekiranya ada fokus yang jitu dan sokongan serta dorongan tidak berbelah bagi daripada keluarga dan orang sekeliling.

Dr. Jezamine Lim juga patut dijadikan role model terutama para doktor muda kerana dengan komitment yang tinggi dia memilih jalan yang jarang diekplorasi tapi sukses akhirnya dan memberi manfaat yang besar dalam perkembangan sel stem di Malaysia.


Kronologi Sejarah Kekejaman Dan Penindasan Ke Atas Rohingya Di Myanmar Sehingga Kini

Asal Rohingya dalam kerajaan purba Arakan: Arab-Chandra

Bangsawan India Chandra memanggil bangsa purba berkulit gelap Arakan sebagai Rakkhasas.

788: Semasa pemerintahan raja Arakani India Chandra iaitu Raja Sing Mahat Daya telah mencatatkan beberapa buah kapal Arab pecah di Pulau Ramree. Mangsa yang selamat telah dihantar ke Arakan dan terus menetap di perkampungan-perkampungan di situ. Tercatat juga penempatan Arab yang serupa di bahagian selatan Chittagong.

785 – 957: Pedagang Arab mula menetap di Arakan dan Chittagong iaitu Bangladesh pada hari ini. Percampuran dengan populasi tempatan telah membentuk golongan pertama Chandra-Rohingyas di Arakan. Bahasa mereka dipengaruhi Sanskrit, Pali, Bahasa Arab, Krasnovodsk, Portugis yang akhirnya membentuk dialek Chandra-Rohingya yang serupa dengan dialek Chittagonian dengan sedikit perbezaan. Mereka adalah rakyat kerajaan purba Chandra.

957 – 1430: Kedaulatan Mongoloid Mogh di Arakan: Kebangkitan Rakhine Moghs

Penaklukan Mongoloid dan permulaan “Kula” (Chandra) berhijrah beramai-ramai ke Utara Arakan dan Chittagong. Permulaan Rakhine di Selatan dan Rohingya di Utara.

957: Pencerobohan Mongolia (Burma) dan kejatuhan Chandras dan permulaan dinasti Tabaung Mongoloid dan permulaan “Kula” (Chandra Indians, Rohingya purba) berhijrah beramai-ramai ke timur India (Chittagong). Rohingya adalah Muslim dan Rakhine adalah pengikut agama Buddha.

1044 – 1077: Permulaan penempatan Mongoloid Burma di Arakan dan dikenali sebagai Moghs. Agama bertukar dari Mohayana kepada Theraveda Buddhism. Rohingyas meninggalkan Arakan dan pergi ke Chittagong.

1406: Raja Burma, Raja Min Khaung Yaza telah menyerang Arakan. Raja Arakan, Noromi-kala bersama pengikut-pengikutnya telah meminta perlindungan dari Sultan Gaisuddin Azam Shah, raja Bengal. Noromi-kala dilantik menjadi pegawai tentera.

Hubungan Mrauk U dengan tamadun sematik India

1430: Selepas 24 tahun Sultan Jalal uddin Khan menghantar Wali Khan sebagai ketua tentera kepada 20,000 askar Pathan bagi membantu Noromi-kala mendapatkan takhtanya kembali, Noromi-kala menjadi raja dengan nama Sulauman Shah.

1431: Jeneral Wali Khan mengambil alih dan memerintah Arakan sebagai pemimpin Muslim yang bebas. Beliau memperkenalkan Persian sebagai bahasa rasmi Arakan. Noromi-kala lari ke Bengal semula.

1433: Wali Khan mati dalam pertempuran dengan Jeneral Sindhi Khan dari Bengal dan Noromi-kala jadi raja Arakan. Sebagai balasan, 12 buah bandar Bengal dikembalikan termasuk seluruh selatan Chittagong. Bahasa Persian tetap digunakan di Arakan. Pengikut Jeneral Sindhi Khan menetap di Mrohaung dan kawasan luar bandar. Itu adalah permulaan budaya dan komuniti besar Rohingya.

Lanun Mogh-Portugis di kawasan bawah Bengal

1538: Sher Shah mengalahkan Sultan Gaur yang menyebabkan kejatuhan kerajaan Bengal dan permulaan lanun Mogh-Portugis di Bay.

1660: Pembunuhan Shah Suja, putera Monghul dan keluarganya semasa di bawah jagaan raja Arakan, Sandathudamma.

1665: Shaista Khan lancar penaklukan ke atas Chittagong sebagai balas dendam atas kematian Shah Suja dan menghentikan aktiviti lanun Mogh-Portugis. Mogh tinggalkan para isteri dan anak-anak Bengali mereka yang kini dikenali sebagai Baruas atau Rajbanshis, bererti anak-anak Moghs.

Baca: Bahagian 2 Punca “Keranda Terapung” Rohingya Di Asia Tenggara Hari Ini

Permulaan Pengusiran Rohingya dari Arakan

1666: Lanun Mogh yang kalah kembali ke Arakan semula dan bermulalah episod anti Bengali, anti Rohingya dan rasa tidak puas hati di Arakan. Ramai Rohingyas meninggalkan Arakan agar terlepas daripada dibunuh.

Dari 1670, lanun Mogh dilaporkan telah terlibat dengan rusuhan anti Muslim.

1685 – 1783: Anarki di Arakan dengan 10 raja pada waktu itu.

1760: Cubaan Burma untuk menyerang Chittagong telah digagalkan oleh British dengan sokongan yang menggalakkan daripada orang Bengali di Chittagong.

1799: Ahli sejarah British, Francis Buchanon Hamilton melawat Burma dan berjumpa beberapa orang Rohingya yang bercakap dalam bahasa yang dipanggil Roinga.

Migrasi Mogh-Rohingya ke Chittagong dan Bukit Chittagong dari Bangladesh

1784 – 1785: Raja Burma, Bodapawpaya menakluk Arakan yang membawa kepada migrasi besar-besaran Mogh dan Rohingya ke Chittagong. Rohingya melarikan diri mengikut jalan laut dan Mogh ke hutan.

Mogh-Rohingya kembali ke Arakan semasa pemerintahan British

1824: Perang pertama Anglo-Burma dan British menawan Arakan dan Tenasserim. Sebilangan Rohingya kembali ke Arakan dan lain-lain menetap di Selatan Chittagong.

1824 – 1826: Burma menyerahkan jalur persisiran pantai Arakan, antara Chittagong dan Cape Negrais.

1852: Perang Anglo-Burma kedua dan penaklukan Pegu

1885: Perang Anglo-Burma ketiga dan penaklukan bahagian atas Burma

1917 – 1918: Kebangkitan pergerakan Pejuang Kebangsaan Burma dalam pembentukan Persatuan Buddha Lelaki Muda (Young man’s Buddhist Association (YMBA)).

1930: Rusuhan Burmese-Indian. Sami Utomo dari Arakan mengetuai rusuhan anti Indian di Rangoon dan Arakan.

Mogh secara rasmi menukarkan nama mereka kepada Rakhine.

1942: Penjajahan Jepun di Burma dan nasionalis ultra Burma melakukan pembunuhan beramai-ramai terhadap golongan minoriti seperti Haren, Shans, Chin dan Rohingya. Lebih 100,000 orang Rohingyas dibunuh. Gerakan penentangan bersenjata oleh Rohingya yang dipimpin oleh Jaffor Kawwal, Mohammed Abbas, dan Kassim. Kerajaan Burma memanggil Rohingya sebagai pemisah.

1945: British menakluk semula Burma dan Jepun diusir keluar. Sebilangan Rohingya kembali ke Arakan.

1948: Kemerdekaan Burma. Golongan minoriti yang tidak berpuas hati seperti Karen, Mon dan lain-lain, termasuk Rohingya memberontak.

1949: Pemberontakan Karen dan Mon. Rohingya menduduki sebahagian besar utara Arakan.

1950: Memorandum oleh orang ramai Maungdaw menuntut hak-hak asasi dan penghantaran balik tanpa syarat pelarian Rohingya yang meninggalkan Arakan pada tahun 1942 ke Chittagong.

1951: Rohingya menuntut penamatan segera pembunuhan beramai-ramai Rohingya di Arakan. Hartanah Rohingya dirampas dan nasionalis mula mengenepikan Rohingya dari kerja kerajaan.

1954: Memorandum rayuan oleh Rohingya untuk menuntut hak-hak asasi dan kebebasan.

1958: Jeneral Ne Win telah memulakan program penghapusan Rohingya. 20,000 Rohungya berlindung di Chittagong.

1959: Burma bersetuju dengan Gabenor Pakistan Timur Zakir Hossain untuk mengambil kembali pelarian Rohingya yang telah berlindung di Chittagong pada tahun 1958.

1960: Memorandum rayuan Rohingya kepada pengerusi perlembagaan Jawatankuasa Penyemak oleh Utara Arakan Awam melalui Encik Sultan Mahmud. U Nu membentuk Pentadbiran Sempadan Mayu dan diletakkan di bawah kawalan terus kerajaan pusat. Moghs memanggilnya sebagai dasar pecah dan perintah kerajaan pusat.

Memorandum oleh Ahli Parlimen Rohingya yang menuntut negeri auonomi atau pemerintahan kerajaan secara langsung atau Rohingya menerima kesamaan perkhidmatan dalam pemberiaan perkhidmatan di negeri Arakan.

Encik M.A. Subhan menjadi wakil kepada Perdana Menteri U Nu mendesak pembebasan tanpa syarat bagi tahanan di Pusat Penjara Akyab yang ditangkap di bawah Akta Kewarganegaraan, Akta Pindaan Kecemasan Pemberiaan Imigresen.

1961: Mujahid Rohingya menyerah kalah pada 4 Julai. Brigadier Aung Gi memanggil Rohingya sebagai komuniti aman. U Nu mengisytiharkan agama rasmi Burma ialah Buddha. Pembentukan pentadbiran tentera di kawasan Rohingya.

1962: UN membuka seminar persekutuan bagi mendengar masalah golongan minoriti.

Kerajaan ketenteraan Ne Win dan permulaan pembunuhan beramai-ramai Rohingya secara sistematik

1962: Jeneral Ne Win ambil alih kuasa pada 2 Mac dan membatalkan seminar persekutuan serta menangkap pemimpin-pemimpin golongan minoriti.

Pengusiran dari Burma bermula. Kebanyakan berjalan kaki dan meninggal dunia dalam perjalanan ke India dan Pakistan. Tempat Rohingya di Arakan turut dimusnahkan.

1970: Kerajaan Burma bersetuju kawasan Rohingya ditabir oleh tentera bersama Arakanese Burmese dalam pentadbiran.

1972: Memorandum kepada Jeneral Ne Win oleh pemimpin Rohingya untuk menghentikan situasi Rohingya yang semakin tenat.

1973: Pembentukan Rohingya Patriotic Front

1974: Kerajaan menafikan hak Rohingya untuk mengundi. Demonstrasi Rohingya di seluruh Arakan membawa kepada penangkapan besar-besaran.

1978: Penghijrahan Rohingya seramai 207,172 orang pelarian ke Bangladesh.

Selepas siasatan agensi antarabangsa terhadap dokumen yang dibawa oleh pelarian yang membuktikan mereka adalah warganegara Burma yang sah, kerajaan Burma bersetuju untuk menghantar balik pelarian ke Burma.

1981: Pemimpin Rohingya masih ada di Bangladesh, India dan negara asing yang lain.

1982: Kerajaan Tentera meluluskan Akta Kewarganegaraan yang menafikan kewarganegaraan Rohingya sebagai rakyat Burma. Dasar tentera adalah melakukan penyingkiran Rohingya dari jawatan awam, sekatan dipergiatkan ke atas pergerakan mereka dan merampas harta benda mereka.

1991 – 1992: Laporan antarabangsa pelarian menyatakan:

“Rohingya menghadapi penindasan berterusan oleh kerajaan tentera di Burma, dan telah melarikan diri ke Bangladesh dalam jumlah yang besar. Kebanjiran pelarian terbesar berlaku pada tahun 1991 dan 1992, apabila lebih 250,000 Rohingya menyeberangi sempadan. Walau bagaimanapun, kebanyakan pelarian telah dihantar semula ke Myanmar. Lebih kurang 21,500 pelarian tinggal di dua kem di selatan Bangladesh. Pelarian bergantung sepenuhnya kepada Pertubuhan Bangsa-Bangsa Bersatu dan agensi-agensi bantuan makanan.

Dianggarkan 200,000 Rohingya tinggal secara haram di Bangladesh tanpa akses kepada perlindungan atau bantuan kemanusiaan. Pada 1992, beribu-ribu pelarian di selatan-barat Bangladesh. Dijangkakan dua kem itu akan ditutup pada Jun 2003. Pelarian yang baru tiba dari Burma disitu telah dinafikan akses kepada kem-kem ini sejak 1995 dan terdapat kira-kira 100,000 hingga 200,000 Rohingya tinggal di luar kem.”

2004: Laporan Antarabangsa Pelarian menyatakan Rohingya:

“… perlu kebenaran untuk kembara di luar kawasan kampung mereka, tanah mereka dirampas oleh kerajaan untuk digunakan oleh pendududk beragama Buddha, masjid mereka dimusnahkan oleh tentera dan mereka menjadi buruh paksa secara rutin.”

2005: Penangkapan ahli parlimen Rohingya dan diberi hukuman sepanjang hidup kerana membantu orang-orangnya.

Cadangan Pembunuhan Beramai-ramai Rohingya di dalam kesusasteraan Rakhine

2005: Pengarang bersama buku “Influx Viruse”, Aye Chan iaitu seorang pro ketenteraan kerajaan, Mogh/Rakhine, telah merendahkan martabat Rohingyas sebagai musuh berbahaya yang perlu dihapuskan dari muka bumi ini.

2006: Rusuhan anti-Muslim terjadi daripada khabar angin mengatakan beberapa lelaki Muslim telah merogol perempuan Burma telah disokong oleh beberapa orang Sami Buddha dan ditentang oleh pencinta keamanan Burma di Rangoon tetapi merebak ke Arakan menyebabkan ketegangan antara umat Islam dan penganut Buddha. Larangan berkahwin dengan Rohingya diperkenalkan sebagai satu pembunuhan beramai-ramai terhadap kemanusiaan.

2006: Arakani National Council, sebuah organisasi Rakhine yang takut dengan ancaman orang luar (xenophobia) telah mengisytiharkan Rohingya sebagai orang Bangladesh dan di dalam agenda mereka telah mencadangkan kepada pemimpin demokrasi supaya mengecualikan Rohingya daripada apa jua perkongsian kuasa di Arakan pada masa depan.

Menurut Perlembagaan, kumpulan-kumpulan etnik yang tinggal dalam wilayah Burma sebelum 1823 adalah penduduk asal Burma dan layak menjadi rakyat Burma. Rohingya tidak termasuk dalam takrif ini dan dilabelkan sebagai orang asing di Burma. Burma mempunyai 135 etnik yang diiktiraf tetapi Rohingya tidak termasuk di kalangan kumpulan etnik tersebut.

2009: Peningkatan bilangan bot orang Rohingya di laut:

“Dengan kem-kem pelarian di Bangladesh yang telah lama berhenti menerima orang, kini Rohingya mencari jalan ke Thailand dan kemudian melakukan perjalanan di darat ke Malaysia, dan Indonesia. Tentera Thai telah dituduh merampas beratus-ratus pelarian, menunda mereka keluar ke laut dan “meninggalkan mereka mati” tanpa enjin dan hampir tiada apa-apa makanan atau air.”

2010: Kerajaan mengumumkan bahawa undang-undang pilihan raya yang telah lama ditunggu-tunggu diluluskan, dengan peruntukan sebuah suruhanjaya pilihan raya yang dipilih oleh junta.

Ketenteraan Thein Sein disokong kerajaan awam dalam pembunuhan beramai-ramai Rohingya

2011: Thein Sein mengangkat sumpah sebagai presiden baru.

2012: Dakwaan rogol dan bunuh seorang wanita Rakhine Buddha berusia 27 tahun dan pembunuhan 10 jemaah Islam mencetuskan pergaduhan di antara Buddha dan Muslim di Arakan bermula pada 8 Jun. Provokasi terkemuka, Aye Chan dan Ko Ko Gui bekerjasama dengan pasukan keselamatan. Presiden Sein mengisytiharkan darurat kerana keganasan perkauman terjadi di antara Rohingya dan Rakhine.

“Menurut rejim, pada 21 Jun, 21 orang telah meninggal dunia dan 1662 buah rumah dan masjid telah musnah akibat pergolakan itu. Walau bagaimanapun, pelbagai organisasi menyatakan angka kematian mungkin lebih tinggi akibat serangan dan tindakan balas meningkat telah menjejaskan Rohingya Muslim dan Rakhine Buddha.”

Selama berdekad, dasar-dasar dan amalan diskriminasi pihak berkuasa telah mensasarkan Rohingya dengan permusuhan kaum dan agama antara kedua-dua komuniti di Arakan. Rohingya telah mengalami sekatan ke atas perkahwinan, kebebasan bergerak, dan amalan agama. Di samping itu, rejim telah rutin menjadikan Rohingya sebagai buruh paksa, diperas ugut, rampasan tanah, dan pelbagai lagi pencabulan hak asasi manusia.

Bangladesh menolak kembali lebih daripada 2,000 Rohingya yang melarikan diri daripada keganasan di Arakan.

Thein Sein telah memberitahu kepada Pertubuhan Bangsa-Bangsa Bersatu (PBB) bahawa berjuta Rohingya di Rakhine (dulu dikenali sebagai Arakan) tidak dialu-alukan di Myanmar. Mereka perlu diletakkan di kem atau dihantar balik. Rohingya dikatakan etnik yang berbeza dengan majoriti Burma, dan beragama Islam. Thein Sein mencadangkan satu penyelesaian iaitu menyerahkan Rohingya kepada PBB sebagai pelarian atau penempatan semula Rohingya di negara ketiga yang sanggup menerima mereka.

Laporan dari Rakhine (Arakan) mengesahkan pembersihan etnik Rohingya masih berterusan.

2013: Rusuhan antara Muslim dan Buddha di Meiktila, selatan Mandalay berlaku pada bulan Mac, menyebabkan sekurang-kurangnya 10 orang mati.

Pada Mei 2013, Presiden Thein Sein telah melawat Washington, Amerika. Presiden Obama memuji kemajuan politik dan ekonomi Myanmar, tetapi mengkritik keganasan terhadap Rohingya Islam. Rentetan dari perisitwa rusuhan di Meiktila, 6 orang Islam dipenjarakan dan tiada orang Buddha disabitkan kesalahan.

2014: Etnik Kachin memberontak di utara.

2015: Kerajaan menarik balik hak mengundi sementara dari Rohingya Muslim menjelang cadangan referendum perlembangaan, berikutan demonstrasi jalanan oleh pengikut Buddha.

Pada Mac 2015, satu draf perjanjian gencatan senjata di antara kerajaan dan 16 kumpulan pemberontak ditandatangani.

Baca: 13 Fakta Tentang Situasi Sukar Rohingya Kini

Pada Mei 2015, beribu-ribu Rohingya di atas kapal yang uzur dalam keadaan lapar dan tidak bermaya di lautan. Mereka mahu masuk ke Malaysia dan Indonesia, negara yang majoritinya Islam, melalui penyeludup. Rentetan itu menimbulkan ketegangan kepada negara-negara jiran Myanmar bagi menangani kebanjiran pelarian tersebut. Malah, pihak Myanmar menyalahkan negara-negara jiran kerana menolak pelarian daripada memasuki negara mereka. Myanmar juga menyatakan mereka tidak bersalah dan hal itu berlaku kerana masalah penyeludupan manusia sahaja.

Thailand akan menjadi tuan rumah bagi persidangan serantau bagi membincangkan isu itu pada hujung bulan Mei ini. Myanmar pula menyatakan tidak akan menghadirinya sekira disebut tentang Rohingya.

Sumber: Refworld, University of Maryland, BBC News, NDPHR, GlobalR2P, New Mandala, Altsean-Burma

LIKE dan FOLLOW Vocket di Facebook serta Instagram


Kru Kabin Diminta Elak Guna Tandas, Digalakkan Pakai Lampin

Dahulu, pekerjaan sebagai kru kabin mungkin dianggap sesuatu yang glamor apabila perlu memakai pakaian seragam yang cantik dan kemas.

Namun kini, kru kabin di China telah digalakkan untuk memakai lampin pakai buang bagi tujuan untuk memudahkan mereka membuang air kecil dan juga air besar, lapor BBC.

Ini bukanlah inisiatif tambahan yang dirancang untuk menekan pekerja kru kabin, ia adalah salah satu cadangan bagi mencegah penyebaran wabak COVID-19.

Inisiatif ini dicadangkan oleh Pentadbiran Penerbangan Awam China (CAAC) dalam dokumen setebal 49 halaman bertajuk ‘Panduan Teknikal untuk Pencegahan dan Pengendalian Epidemik untuk Syarikat Penerbangan, Edisi Keenam’.

Kru kabin yang berada dalam penerbangan dari negara-negara yang mempunyai kes COVID-19 yang tinggi telah diminta untuk memakai kelengkapan pencegahan wabak.

CAAC juga meminta agar kru kabin memakai lampin pakai buang dan diminta untuk tidak menggunakan tandas kecuali untuk tujuan kecemasan bagi mengelak daripada terkena jangkitan wabak.

Terdahulu, syarikat penerbangan dari Taiwan tawar khidmat mencari jodoh. Klik pautan di bawah untuk membaca.

‘Terbang seorang, pulang dengan pasangan’ – Syarikat Penerbangan Dari Taiwan Tawar Khidmat Mencari Jodoh


KRU Umum Bubar Selepas 25 Tahun Dalam Industri Muzik

Konsert Gergasi KRU 25 menjadi gabungan terakhir buat trio beradik Norman, Yusri, Edry apabila semalam mereka membuat kenyataan bahawa kumpulan itu akan dibubarkan secara rasmi selepas konsert tersebut. Konsert yang akan berlangsung di Panggung Sari, Istana Budaya akan menemui peminat untuk 3 hari bermula 4 Mei.

Norman kelihatan sebak ketika pengumuman itu dilakukan dan menambah keputusan itu dicapai dengan kata sepakat tiga beradik itu. Pembubaran ini juga memberi ruang kepada Edry yang akan berhijrah ke Eropah untuk mendapatkan pendidikan yang terbaik untuk anaknya yang merupakan seorang anak autisme. Khabar ini turut dikongsikan oleh Norman di laman Instagramnya yang dibanjiri dengan komen peminat yang sedih dengan pembubaran kumpulan ini.

SIDANG MEDIA TERGEMPAR “GERGASI” KUMPULAN KRU DIBUBARKAN SELEPAS KONSERT TERAKHIR Kuala Lumpur, 18hb April 2018. Konsert Gergasi KRU25 akan menjadi
konsert terakhir kumpulan muzik KRU dimana kumpulan KRU sebagai artis rakaman akan dibubarkan sejurus selepas persembahan konsert terakhir mereka pada 6hb Mei 2018. Walaubagaimanapun entiti KRU sebagai sebuah syarikat media dan hiburan akan tetap berterusan dan beroperasi seperti biasa. Keputusan ini adalah kata sepakat dimana ketiga-ketiga mereka mempunyai perancangan tersendiri untuk meneruskan kerjaya masing-masing. Sejak 1992, KRU telah mencetus satu fenomena yang luarbiasa didalam industri muzik tempatan dengan gabungan elemen genre Hip Hop, R&B dan Pop. KRU bukan saja berjaya membina kerjaya mereka sebagai artis rakaman dan penghibur tetapi juga mencipta nama puluhan artis tempatan selaku label rakaman, komposer dan penerbit. Segala nostalgia lagu dan sejarah KRU dalam industri muzik akan dipersembahkan selama 3 malam di pentas Istana Budaya melalui Konsert “Gergasi KRU25” yang akan berlangsung dari 4hb, 5hb dan 6hb Mei 2018. Konsert Gergasi KRU25 bakal mendapat sentuhan Yusry yang bertindak sebagai Pengarah Kreatif dan Muzik serta barisan para pemuzik terhebat tanahair. Setelah membuat pengumuman konsert sejak 27hb September 2018, sambutan penjualan tiket amat memberangsangkan dimana lebih 80% tiket sudahpun dijual sehingga kini. Disamping itu, KRU bakal mengeluarkan single terakhir mereka pada penghujung April yang turut dimasukkan ke dalam album kompilasi “GERGASI” dalam bentuk digital dan CD edaran Universal Music. Pada sidang media ini, turut diperkenalkan barisan penaja yang terlibat menaja persembahan konsert Gergasi KRU25 nanti. Diantara para penaja yang terlibat termasuk Perodua (penaja kereta rasmi), Jovian Mandagie (pereka busana rasmi), HotFm dan Kool FM (penyiar radio rasmi), Impiana KLCC Hotel (hotel rasmi) dan Ticket Hotline (agen penjualan tiket rasmi). Untuk mendapatkan tiket bagi Konsert Gergasi KRU25, sila layari www.kruarena.com

A post shared by  Norman Abdul Halim (@norman_kru) on Apr 18, 2018 at 7:13am PDT

Kumpulan yang terkenal dengan lagu seperti ‘Awas’, ‘Oh La La’, ‘Fanatik’, dan ‘Babe’ menyatakan bahawa keputusan ini sudah dibincangkan sejak setahun yang lepas apabila mereka sudah cukup merasakan kejayaan demi kejayaan yang dikecapi sepanjang 25 tahun berkecimpung dalam industri muzik.

Buat peminat yang ingin menyaksikan konsert tersebut anda boleh mendapatkan tiket di laman web www.kruarena.com


KTMB Cadang Untuk Tingkatkan Fasiliti Dengan Kos RM5.9 Bilion

Berikutan keputusan yang dibuat Tun Mahathir mengenai pembatalan projek High Speed Rail (HSR), Keretapi Tanah Melayu Bhd (KTMB) dikatakan tampil dengan sebuah pelan untuk menawarkan fasiliti yang lebih baik buat para pengguna.

Mohd Rani Hisham Samsudin selaku CEO KTMB turut mengulas pelan yang bakal dibawa KTMB turut melibatkan penawaran sistem operasi tren yang lebih baik buat para pengguna.

Pelan peningkatan prestasi KTMB ini juga dikatakan bakal dilaksanakan berikutan kosnya yang jauh lebih rendah berbanding projek HSR. Dalam pada itu, KTMB masih belum cukup yakin dalam menawarkan fasiliti serta kemudahan seperti yang diperlukan pengguna sebagaimana HSR.

Kami harap pelan peningkatan prestasi KTMB turut melibatkan sistem pembelian tiket atas talian bagi membantu orang ramai mendapatkan tiket ETS dengan lebih mudah.


KTMB Tawar Diskaun 50% Bagi Perkhidmatan ETS Dan KTM Intercity Ke Semua Destinasi

Bagi anda yang sering menggunakan perkhidmatan ETS dan KTM Intercity, berita ini pasti akan buat anda tersenyum gembira.

Mana tidaknya, KTMB kini menawarkan diskaun 50% untuk tambang ETS dan KTM Intercity ke semua destinasi. Menarik, bukan? Untuk pengetahuan anda, promosi ini sah untuk tempoh perjalanan bermula pada 28 Oktober 2020 hingga 9 November 2020.

Buat anda yang mahu membeli tiket ini, anda boleh beli secara online di sini atau beli sahaja di kaunter. Diharap promosi ini akan dianjurkan lagi untuk mereka di negeri yang dikenakan PKPB untuk nikmati diskaun ini.

Tahukah anda bahawa KTMB juga hadir dengan tempat duduk kelas perniagaan? Klik pautan di bawah untuk ketahui lebih lanjut.

KTMB Tawarkan Tempat Duduk Kelas Perniagaan Untuk ETS2 Mulai Bulan Depan

17 Jam Ke Negeri Che Siti Wan Kembang, Kelantan Sebenarnya Bukanlah Syurga Makanan

Penat Kerja Dari Rumah, Ini 5 Hotel Di Kuala Lumpur Tawar Pakej ‘Work From Hotel’ Serendah RM19


KTMB Tawar Diskaun RM10 Bagi Perkhidmatan ETS Sehingga 30 Jun 2021 Ini

Penggunaan pengangkutan awam telah menjadi pilihan ramai rakyat Malaysia untuk bergerak ke sesuatu destinasi kerana cepat dan tidak perlu terperangkap dalam kesesakan lalu lintas. Terbaharu, sempena promosi Cuti-Cuti Malaysia, Keretapi Tanah Melayu Berhad (KTMB) telah bekerjasama dengan Kementerian Pelancongan, Seni dan Budaya Malaysia (MOTAC) tampil dengan promosi hebat untuk para pengguna.

Para pengguna dapat menikmati potongan diskaun RM10 bagi setiap pembelian tiket dengan menggunakan kod promo CUTIKERETAPI. Untuk pengetahuan anda,  promosi ini sudah boleh dibeli bermula hari ini sehingga 30 Jun 2021 untuk perjalanan pada 1 April sehingga 30 Jun 2021.

Sebelum terlupa, promosi ini hanya sah untuk anda beli tiket ETS anda secara atas talian dan tidak boleh ditebus bagi pembelian semua tiket konsesi. Bukan itu sahaja, para pengguna hanya boleh menebus sekali sahaja kod promo ini.

Tunggu apa lagi? Ini masanya untuk anda beli tiket ETS dengan harga promosi sebelum tarikh tamat.

Sementara itu, kami kongsikan beberapa artikel yang sedang ‘trending’ di The Vocket.

Ibarat Filem Robocop, Netizen Terpegun Lihat Kecanggihan Helmet Polis Bantuan KTMB

Walau Terkucil Ketika Menyanyi ‘Live’ Di AJL35, Nabila Razali Akui Itu Persembahan Terbaik Beliau

Komen ‘Pedas’ Hafiz Hamidun Kepada Nabila Razali Mendapat Teguran Dato’ Fazley Yaakob


6 Pembelian Syarikat Teknologi Paling Menguntungkan Sepanjang Zaman

Pembelian syarikat teknologi gergasi merupakan salah satu cara untuk mengembangkan bisnes dan juga meraih keuntungan yang berlipat kali ganda. Malah, sejumlah syarikat gergasi sanggup membelanjakan sejumlah wang besar dalam memperolehi syarikat yang berpotensi.

Sejak beberapa dekad ini, sebenarnya terdapat beberapa syarikat gergasi yang berjaya memperolehi keuntungan dengan membeli syarikat pesaing di dalam pasaran. Oleh itu, mari kita lihat enam pembelian syarikat teknologi yang paling menguntungkan sepanjang zaman.

Pada tahun 2006, Google telah berjaya memperolehi YouTube sepenuhnya yang mana platform tersebut telah memberi pulangan yang cukup lumayan berbanding dengan harga yang dibayar iaitu $1.65 bilion (~RM7.78 bilion).

Menariknya, YouTube menjadi engin carian kedua paling popular di dunia dan hanya dibelakang pemiliknya sahaja, Google. Malah, pada tahun 2020 sahaja, YouTube berjaya meraih pendapatan sebanyak $20 bilion (~RM94.7 bilion) sekaligus meningkatkan pertumbuhan syarikat induk Google dengan lebih rancak.

Berdasarkan sumber, YouTube telah berjaya menambahkan nilai pasaran Google sebanyak $86.2 bilion(~RM406.52 bilion). Sehingga ke hari ini, platform perkongsian video YouTube menjadi salah satu sumber besar kepada pertumbuhan syarikat dengan jumlah pengguna yang meningkat pada saban hari.

Sejak wujudnya Instagram, platform ini berjaya mengubah landskap pengguna dalam bersosial di dalam talian sekaligus mendominasi dunia media sosial. Oleh itu, Facebook membeli Instagram dengan harga $1 bilion (~RM4.72 bilion) dalam mengukuhkan lagi kedudukan mereka di dalam arena media sosial.

Pemerolehan ini telah berjaya meningkatkan nilai pasaran Facebook sebanyak $153 bilion (~RM721.55 bilion). Selain itu, Facebook juga telah mencatatkan pulangan absolute return sebanyak $152 bilion (~RM716.83 bilion) sepanjang pemilikannya.

Tambahan pula, Facebook berjaya menjana pendapatan sekitar $20 bilion (~RM94.32 bilion) daripada media sosial Instagram sahaja. Sedangkan YouTube terpaksa membayar gaji kepada pencipta kandungannya, sementera semua wang yang dijana menerusi Instagram pula sepenuhnya masuk ke poket Facebook.

Pada tahun 2002, eBay telah membayar sebanyak $1.5 bilion (~RM7.1 bilion) untuk memperolehi PayPal sepenuhnya. eBay kemudian menjadikan ia sebagai sebuah syarikat awam bebas pada Julai 2015 lepas dan nilainya telah melonjak naik sehingga $47.1 bilion (~RM223.1 bilion).

Nilai tersebut merupakan 31 kali ganda lebih besar daripada apa yang dibayar oleh eBay pada 13 tahun lalu. Pulangan mutlak daripada perjanjian itu adalah $45.6 bilion (~RM216.05 bilion). Malah, sejak tahun 2020 PayPal mempamerkan keuntungan tahunan syarikat mencecah berbilion ringgit dengan margin bersih sehingga 14%.

Marketo merupakan sebuah syarikat perisian automasi pemasaran yang berjaya dibeli oleh Adobe dengan harga $4.75 bilion (~RM22.5 bilion) pada Oktober 2018. Dengan pemilikan mutlak ini, Adobe dapat menambah baik platformnya iaitu Adobe Experience Cloud sekaligus menjadi pilihan utama syarikat gergasi dan pemilik bisnes di luar sana.

Menerusi laporan hasil suku kedua tahun ini , Adobe berjaya meraih pendapatan sehingga $2.61 bilion (~RM12.3 bilion) dengan kadar pertumbuhan sebanyak 12.6% pada saban tahun. Di samping itu, Adobe juga dapat mengukuhkan kedudukan mereka selaku penyedia platform pemasaran digital terbaik ketika ini.

NeXT merupakan salah satu nama besar dalam industri sistem operasi menjelang sekitar tahun 90-an. Malah, ia juga dianggap setanding dengan sistem operasi seperti iOS, MacOS dan lain-lain.

Pada tahun 1997, Apple telah membeli syarikat ini dengan nilai pemerolehan sebanyak $429 juta (~RM2.023 bilion). Menerusi perjanjian ini, Apple telah berjaya mendapatkan pulangan absolute return sekitar $62.6 bilion (~RM295.22 bilion).

Selain itu, pemerolehan ini juga telah berjaya meningkatkan nilai pasaran syarikat Apple sebanyak $63 bilion (~RM297.11 bilion). Mengikut kajian, setiap wang yang masuk ke dalam pendapatan tahunan Apple mempunyai pengaruh NeXT padanya.

Akhir sekali, pemerolehan ke atas laman sesawang tempahan hotel Eropah ini disifatkan sebagai antara yang paling menguntungkan dalam sejarah. Hal ini kerana pembelian ini telah meningkatkan nilai pasaran Priceline dalam jumlah puluhan bilion ringgit.

Syarikat itu juga telah memperolehi pulangan pelaburan mereka sekitar $46.6 bilion (~RM219.77 bilion). Secara tidak langsung, mencatatkan sebagai salah satu pemerolehan yang paling menguntungkan dalam sejarah.

Dengan peningkatan jumlah pelancong ke negara Eropah sejak berakhirnya pandemik, ia juga merancakkan lagi pertumbuhan pendapatan syarikat Priceline secara langsung.  Malah kini mereka dinobatkan sebagai platform agensi pelancongan dalam talian terbesar di dunia yang menghubungkan pelancong dengan hotel di seluruh dunia.

Pembelian syarikat teknologi gergasi sememangnya memberikan pulangan yang lumayan lebih-lebih lagi platform yang popular dan berpotensi untuk pergi jauh. Selain syarikat teknologi, syarikat start up seperti Carsome di Malaysia juga berjaya menjadi unicorn dengan adanya pelaburan besar daripada sejumlah syarikat di luar sana.


KTMB Tawarkan Diskaun 50 Peratus Bagi Perkhidmatan ETS Sehingga Disember Ini

Sebagai tanda penghargaan kepada penumpang setia ETS, Keretapi Tanah Melayu Berhad (KTMB) akan menawarkan diskaun tambang murah sebanyak 50 peratus dan 25 peratus untuk Perkhidmatan Tren Elektrik (ETS) bermula 1 November hingga 31 Disember ini.

Ketua Pegawai Eksekutif KTMB, Mohd Rani Hisham Samsudin berkata diskaun tambang murah bagi 50 peratus akan diberikan kepada laluan Kuala Lumpur Sentral-Gemas-KL Sentral dan Sungai Petani-Padang Besar-Sungai Petani bagi perjalanan pada hari Isnin hingga Khamis, manakala diskaun 25 peratus pula adalah promosi untuk ke mana-mana destinasi laluan tren ETS pada setiap hari Selasa dan Rabu.

Pembelian tiket hanya boleh dibuat di kaunter-kaunter KTMB sahaja dan ianya tertakluk kepada terma dan syarat. Ketua Pegawai Eksekutif KTMB berkata lagi bahawa pihak mereka bakal menlanjutkan promosi tersebut sehingga ke tarikh tertentu sekiranya sambutan terhadap promosi ini menggalakkan.

Buat anda yang belum pernah dan ingin mencuba perkhidmatan ETS sama ada ke Selatan Malaysia mahupun Utara Malaysia, mungkin inilah masanya.


KTMB Tawarkan Tempat Duduk Kelas Perniagaan Untuk ETS2 Mulai Bulan Depan

Pengangkutan awam merupakan antara pilihan utama rakyat Malaysia ketika ini kerana harga tambang murah dan dapat mengelakkan kesesakan lalu lintas. Selain itu, anda juga dapat menjimatkan masa perjalanan ke destinasi pilihan.

Terbaharu, Keretapi Tanah Melayu Berhad (KTMB) telah perkenalkan tempat duduk kelas perniagaan bagi perkhidmatan ETS2 bermula bulan depan. Menurut Ketua Pegawai Eksekutif KTMB, Mohd Rani Hisham Samsuddin, koc kelas perniagaan ini direka untuk penumpang yang inginkan keselesaan ketika dalam perjalanan.

Ini kerana ia memiliki ruang tempat duduk yang lebih luas dan selesa serta terdapat pelayan khas. Penumpang kelas perniagaan juga akan disediakan dengan kelengkapan perjalanan lain seperti kit kembara, Video-on-Demand (VoD) dan slot USB.

Untuk pengetahuan anda, harga tiket untuk tempat duduk kelas perniagaan itu akan ditawar secara promosi iaitu RM50 untuk dewasa bagi perjalanan sehala antara KL Sentral ke Ipoh, Perak, manakala RM112 bagi perjalanan KL Sentral ke Padang Besar, Perlis. Adalah diingatkan bahawa promosi ini akan mula dijual pada 12 September ini untuk perjalanan 11 Oktober sehingga 30 November 2019 sahaja.

Lebih menarik, warga emas, pesara kerajaan dan isteri, orang kelainan upaya (OKU), kanak-kanak berusia empat hingga 12 tahun pula layak menerima diskaun konsesi, manakala kanak-kanak berumur satu hingga tiga tahun (tanpa tempat duduk) tidak dikenakan sebarang bayaran.

Jika anda inginkan perjalanan yang lebih selesa, anda boleh mencuba tempat duduk kelas perniagaan ini. Bagi anda yang gemar melancong menggunakan pengangkutan awam, anda mungkin boleh pertimbangkan mencuba perkhidmatan ini.

Adakah anda tahu dengan menggunakan ETS anda boleh ke Padang Besar, lalu ke Hatyai? Anda mungkin berminat untuk baca artikel bagaimana ke Thailand menaiki keretapi. Klik pautan di bawah untuk membacanya.

Lelaki Ini Kongsi Tip DIY Dan Itinerari Ke Bangkok 4 Hari 3 Malam Menaiki Keretapi

Itinerari Dan Tip Ke Hatyai Dan Songkhla Hanya Dengan Bajet RM200

Benarkah Anak Muda Lebih Berminat Untuk Travel Berbanding Membeli Kereta?


Ku Temui Erti Bersyukur Sewaktu Menjadi Sukarelawan Di Bumi Ormoc, Filipina

Baldi-baldi berisi ‘hygiene kit’ memenuhi lori tentera. Kit tersebut mengandungi bahan-bahan asas penjagaan diri. Ada pemotong kuku, tuala wanita, sabun, pencukur, ubat dan berus gigi, shampoo dan juga selipar.

Jumlah mangsa yang datang untuk mendapatkan kit tersebut amat ramai. Kami agak gusar kerana kami hanya berlapan. Tiada pula yang mampu berbahasa Tagalog atau Visaya.

Mampukah kami mengagihkan bantuan dengan teratur tanpa huru hara dan rebut merebut oleh mangsa.

Turunnya kami dari lori disambut oleh beberapa pemuda Filipina. Tanpa membuang masa, mereka memberikan arahan kepada orang ramai agar bertenang dan duduk dalam barisan. Tiada langsung berlaku hiruk pikuk seperti yang kami sangkakan.

Beberapa orang lagi membantu kami menurunkan kit-kit yang kami sediakan. Arahan secara isyarat kepada mereka sudah cukup untuk menyampaikan maklumat yang ingin kami sampaikan. Semuanya membantu kami dengan tersenyum.

Keadaan tanah sedikit basah dan becak. Sewaktu mengagihkan kit tersebut, kasut salah seorang sukarelawan kami terkoyak akibat tersangkut di dalam lumpur. Apa yang berlaku seterusnya amat menyentuh hati saya.

Seorang wanita tua yang baru sahaja memperolehi kit yang diagihkan mengosongkan baldi yang diterima. Dikeluarkan selipar yang masih di dalam bungkusan dan diserahkan kepada sukarelawan tersebut. Selipar yang baru diterima dihadiahkan semula kepada yang lebih memerlukan tanpa ragu-ragu.

Mangsa-mangsa tersebut telah kehilangan rumah, harta, pakaian malah ahli keluarga akibat dari tragedi taufan Haiyan seminggu sebelum itu. Tiada apa lagi milik mereka yang tinggal.

Namun sifat manusiawi mereka yang tinggi menjadikan mereka tabah dan mudah menghulurkan bantuan semampu mereka.

Ini adalah salah satu pengalaman menginsafkan yang tak dapat saya lupakan sewaktu menyertai satu misi kemanusiaan ke Ormoc, Filipina pada tahun 2013.

Pengalaman yang diperolehi sering membuat saya terfikir apa akan berlaku sekiranya perkara yang sama berlaku di Malaysia tercinta (nauzubillah).

Sistem kesihatan di Filipina jauh berbeza dengan sistem kita di Malaysia. Pesakit perlu membayar untuk setiap rawatan dan ubat-ubatan yang diberikan.

Oleh sebab itu kedatangan kami membawa rawatan percuma mendapat sambutan yang amat menggalakkan dari penduduk setempat.

Kami telah mendirikan sebuah hospital sementara di perkarangan Ormoc District Hospital. Hospital tersebut mengalami kerosakan yang amat teruk sewaktu taufan berlaku. Perkhidmatan di hospital terjejas teruk.

Hospital sementara kami hanya didirikan dengan 2 buah khemah besar. Sekitar 10 orang sukarelawan bertugas setiap hari. Dan jumlah pesakit yang datang untuk mendapatkan rawatan terlalu ramai. Akhirnya kami terpaksa memutuskan untuk menerima hanya 300 pesakit setiap hari.

Ormoc merupakan daerah yang besar. Taraf ekonomi penduduk pula agak rendah. Kebanyakannya bekerja sebagai nelayan. Dan rata-rata tidak mampu untuk membayar kos rawatan mereka.

Perkhidmatan rawatan percuma yang diberikan merupakan satu rahmat yang besar bagi mereka. Kerap-kali pesakit menangis sewaktu mengucapkan terima kasih. Ramai juga yang datang membawa buah tangan kepada sukarelawan.

Baca: 7 Cara Berdakwah Penuh Hikmah Daripada Doktor Yang Mengislamkan Ribuan Orang Asli

Oleh kerana limitasi jumlah pesakit setiap hari, puluhan pesakit terpaksa pulang tanpa mendapatkan rawatan. Masalah ketiadaan pengangkutan merupakan masalah yang amat besar di sana. Ramai yang terpaksa berbasikal puluhan batu dan terpaksa pulang semula. Tak kurang juga yang bermalam di jalanan untuk menunggu hospital beroperasi semula pada hari esok.

Sumpah saya tidak pernah mendengar seorang pun dari pesakit mengeluh atau marah kepada kami. Mereka faham tentang beratnya tugas yang kami perlu lakukan.

Dan mereka tahu kami datang dari jauh semata-mata untuk membantu mereka. Lebih-lebih lagi mereka tidak mampu untuk mendapatkan rawatan sebelum ini.

Pengalaman di sana membuka mata saya tentang nikmat kesihatan dan kehidupan saya sendiri. Hidup di Malaysia kadang-kadang menjadikan saya sombong dan meninggi diri.

Saya sendiri sering mengeluh sekiranya lambat dirawat (dalam hati). Di sana, saya terjumpa kes pesakit meninggal dunia di lobi hospital kerana bilik surgeri penuh. Sangat-sangat menginsafkan.

Sistem kesihatan di Malaysia telah diiktiraf antara yang terbaik di dunia. Harga rawatan dan ubat-ubatan yang diberikan di hospital kerajaan amatlah berharga dan seringkali dipandang remeh oleh masyarakat.

Rawatan yang diberikan dibazirkan. Ada yang mengambil ubat-ubatan hanya untuk disimpan di rumah.

Betul, masih ada ruang untuk sistem kesihatan kita ditingkatkan. Namun cemuhan-cemuhan yang selalu diberikan hanyalah bersifat menghukum dan menghina.

Barangkali ini adalah penyakit kita yang tidak pernah merasa susah. Orang yang tidur di bawah kipas akan sentiasa berangan-angan untuk tidur di bawah penghawa dingin. Namun tiada siapa memikirkan nasib orang yang tidur di kaki lima.

Orang yang bersyukur pasti akan sentiasa melihat kebaikan dalam sesuatu perkara. Mungkin benar kata guru saya, kebolehan bersyukur itu sendiri merupakan satu nikmat.

Kadangkala gusar hati saya membayangkan nasib kita jika mendapat ujian sehebat mereka. Mampukah kita bersatu hati membina semula kehidupan bersama di negara tercinta ini?

Sama-sama kita berdoa agar Malaysia sentiasa aman dari bala bencana dan dilindungi dari penyakit.

Baca lagi: Doktor Malaysia Antara 17 Penerima Anugerah United Nations, Hasil Bina Hospital Di Kemboja


Kuala Lumpur Adalah Bandar Ketiga Paling ‘Overworked’ Di Dunia, Lapor Kajian Antarabangsa

Kuala Lumpur, bandar dengan lebih 1 juta penduduk telah disenaraikan sebagai bandar ketiga daripada 100 bandar paling ‘overworked’ atau terlebih masa bekerja di belakang Dubai dan Hong Kong, lapor kajian yang diterbitkan oleh Bloomberg.

Kajian yang dilakukan oleh syarikat teknologi akses mudah alih Kisi ini menilai bandar-bandar di seluruh dunia untuk melihat keseimbangan hidup dalam bekerja.

Ia mengkaji 51 kawasan bandar di AS dan 49 bandar utama di seluruh dunia merentasi lebih daripada 130 faktor — seperti kadar kerja berlebihan, akses kepada penjagaan kesihatan dan metrik keselamatan untuk mengukur intensiti kerja, hak dan kesejahteraan penduduk.

Pekerja dari, Kuala Lumpur, Hong Kong atau Dubai mungkin mahu mempertimbangkan untuk berpindah ke Amsterdam, Buenos Aires, atau Sydney, di mana kurang daripada 10% penduduk di sana bekerja sehingga terlebih masa, menurut kajian itu.

Menurut kajian itu, bandar yang terlalu banyak bekerja tidak bermakna ia tidak mempunyai keseimbangan hidup dalam bekerja. Jika terdapat perkhidmatan yang boleh diakses sehingga mampu menjaga, menghiburkan dan menggembirakan orang, bandar itu mungkin mempunyai keseimbangan yang baik walaupun terlebih bekerja.

Di tempat pertama untuk bandar yang mempunyai keseimbangan hidup dalam bekerja ialah Oslo dengan markah 100 (yang tertinggi), diikuti oleh Bern dan Helsinki, kedua-duanya dengan markah 99 dan ke atas.

Manakala bagi bandar yang mempunyai persekitaran yang baik untuk bekerja dari rumah, jiran kita Singapura mencatatkan rekod yang baik di tangga pertama di hadapan Washington dan Austin.

Bandar ini ialah 3 bandar terbaik untuk bekerja dari rumah kerana mereka menawarkan lebih banyak pekerjaan yang boleh dilakukan dari jauh, menawarkan kebolehlaksanaan yang lebih tinggi untuk bekerja dari jauh untuk semua pekerjaan serta infrastruktur yang lebih baik untuk menyokong kerja jauh (seperti kebolehcapaian WiFi).

Kajian mendapati kos sara hidup di Kuala Lumpur murah, anda hanya perlukan RM3,300 sebulan. Rujuk pautan di bawah untuk membaca.

Kajian Mendapati Kos Sara Hidup Di Kuala Lumpur Murah, Anda Hanya Perlukan RM3,300 Sebulan

Kajian Mendapati Rakyat Malaysia Lebih Percaya Doktor Berbanding Ahli Politik

Kajian Mendapati Malaysia Mempunyai Rakyat Yang Paling Suka Bersenam Dan Diet


Kuala Lumpur Bandar Kedua Paling Bahaya Di Asia

Hm, macam tak masuk akal juga senarai yang dibuat laman World Atlas ni. 4 bandar dari Malaysia disenaraikan sebagai tempat paling bahaya di Asia untuk dilawati. Say what?

Antara faktor yang diambil kira untuk berada dalam senarai ini adalah banyaknya scam menipu pelancong, kes kecurian dan rompakan, penyeluk saku dan kes pergaduhan antara gangster. Bila masa pula banyak pergaduhan gangster di Malaysia ni. Lihat senarai 10 bandar paling bahaya di Asia ini di bawah.

Nampak sangat berat sebelah senarai ini. Jadi, apa komen anda tentang senarai ini? Rasa nak belanja penulis laman World Atlas ni lepak di Malaysia dan minta dia rasai sendiri keindahan negara kita ni. Tak kenal maka tak cinta kan?


Kuala Lumpur Bandar Nombor 1 Paling Banyak Bazir Tanah Untuk Padang Golf

Kuala Lumpur mendapat tempat pertama sebagai bandar yang banyak menumpukan kepada pembangunan yang merugikan tanah untuk padang golf, lapor satu saluran YouTube CityNerd.

Dalam satu video berdurasi 15 minit, Kuala Lumpur berada di hadapan New Delhi India dan Dubai yang masing-masing berada di tangga ke-2 dan ke-3.

Antara contoh yang diberikan adalah Kuala Lumpur Golf & Country Club, Glenmarie, Saujana, Seri Selangor, dan Royal Selangor Golf Club.

“Saya boleh terus (senaraikan padang golf yang terdapat) di Kuala Lumpur, terdapat banyak perkara yang tidak masuk akal berlaku, tetapi saya tidak akan menyuapkan semuanya kepada anda.”

Kritikan beliau adalah tanah yang digunakan untuk padang golf ini hadir disebabkan sukan ini adalah untuk golongan pertengahan dan atasan.

Kata video tersebut, tanah tersebut sebenarnya boleh dimanfaatkan untuk perkara lain seperti kawasan perumahan, perdagangan atau taman awam.

Forest City Johor tersenarai sebagai megaprojek paling tidak berguna di dunia. Rujuk pautan di bawah untuk membaca.

Forest City Johor Tersenarai Sebagai Megaprojek Paling ‘Tidak Berguna’ Di Dunia


Kuala Lumpur Diiktiraf Bandar Ke-6 Terbaik Di Dunia Untuk Pekerja Asing

Semalam Expat City Ranking 2018 telah mengeluarkan senarai bandar terbaik untuk didiami oleh ekspatriat atau warga asing yang datang bekerja di sesebuah negara. Kuala Lumpur berada di tangga ke-6 selepas Bangkok.

13 kriteria digunakan untuk menjalankan kajian yang melibatkan pekerja warga asing di seluruh dunia. Kriteria ini termasuklah kualiti hidup, kualiti dan persekitaran pekerjaan, kewangan dan perumahan. Melalui kriteria ini, beberapa buah bandar akan disenarai pendekkan kepada 73 buah bandar terbaik dan selebihnya menjadi bandar yang kurang baik.

Hasil kajian mendapati Taipei telah terpilih sebagai bandar terbaik untuk warga asing menetap dan bekerja diikuti oleh negara jiran, Singapura dan seterusnya Manama di Bahrain. Jeddah, Riyadh, Rome, Stockholm, London, Paris, Dublin, Stuttgart dan Milan disenaraikan sebagai 12 negara terakhir dalam 72 bandar terbaik disebabkan faktor kewangan dan harga rumah yang agak tinggi di bandar tersebut.


Kuala Lumpur Dinobat Tempat Keempat Paling Popular Dunia Di Instagram

Sebagai seorang pelancong yang berkunjung ke tempat baharu, pastinya anda akan mengambil gambar di tempat-tampat ikonik dan mencuba makanan popular di tempat tersebut. Pastinya gambar yang diambil akan dimuatnaik di Instagram peribadi disertakan dengan tagged location.

Menurut sebuah syarikat penyedia perkhidmatan pengangkutan United Kingdom, Hoppa, Kuala Lumpur direkodkan sebagai tempat ke-4 pemandangan yang paling kerap dimuat naik di Instagram. Tempat pertama dimiliki oleh Santiago, Chile, diikuti oleh Buenos Aires dan Kiev pada tempat ke-3.

Kuala Lumpur juga berjaya menduduki tangga 10 teratas dalam kategori perkongsian gambar makanan. Tokyo mendahului kategori ini pada tangga pertama diikuti oleh Taipei, Doha, Istanbul, Osaka, Bangkok. Kepelbagaian makanan tempatan yang berjaya menarik perhatian pelancong menjadikan Kuala Lumpur berjaya menduduki tangga ke-7 untuk kategori ini.


Kuala Lumpur Dinobatkan Bandar Kedua Paling Mesra Di Dunia

Disebalik kesibukan kota Kuala Lumpur, bandar ini tidak pernah lekang dengan sapaan orang ramai atau kemesraannya bersama pelancong. Hal ini direkodkan oleh laman Big Seven Travel apabila menobatkan Kuala Lumpur sebagai bandar kedua paling mesra di dunia dibelakang Vancouver, Canada.

Difahamkan pemilihan Kuala Lumpur sebagai bandar kedua paling mesra ini berkait dengan sikap orang Malaysia yang sangat mudah ditegur oleh orang yang tidak dikenali serta pelancong.

Para pelancong luar juga merasakan mudah untuk membuat kawasan bersama orang tempatan disebabkan sikap mesra yang ditampilkan. Tidak hairanlah Kuala Lumpur dinobatkan sebagai antara lokasi pilihan para pelancong.

Kejayaan ini pastinya sesuatu yang boleh dibanggakan melihat kepada pemilihan tangga yang dinobatkan. Untuk pengetahuan, berdasarkan rekod yang dikeluarkan Vancouver, Cananda dipilih di tempat pertama diikuti dengan Kuala Lumpur, Bruges, Belgium dan Taipei, Taiwan. Negara jiran iaitu Singapura pula sekadar berada di tempat ke-24 oleh Big Seven Travel.


Kuala Lumpur Dipilih Sebagai Bandar Terbaik Untuk Warga Asing Bekerja

Kuala Lumpur mempunyai pelbagai kemudahan yang boleh dinikmati untuk warga asing atau kumpulan ekspatriat yang memilih untuk tinggal di sini. Perumahan yang mampu milik, gaji yang lumayan dan pelbagai kemudahan yang disediakan telah menjadikan Kuala Kumpur tempat pertama yang sesuai untuk diduduki oleh ekspatriat.

Dalam kaji selidik yang dijalankan oleh InterNation dan dilaporkan oleh MalayMail, temubual dengan 12,000 ekspatriat di 186 negara, antara faktor yang menyumbang kepada kesimpulan tersebut adalah kemudahan mencari tempat tinggal, bertemu rakan, kos sara hidup, kualiti pengangkutan awam, sistem penjagaan kesihatan, kestabilan politik dan iklim.

Asia dan Timur Tengah menguasai senarai yang dikeluarkan oleh InterNation, dengan Kuala Lumpur berada di kedudukan pertama, Singapura (ke-5), Ho Chi Minh City di Vietnam (ke-6), Bangkok di Thailand (ke-11), Shanghai di China (ke-13) adalah antara pilihan utama para ekspatriat.

Di Timur Tengah, Dubai (Emiriah Arab Bersatu), Doha (Qatar), Abu Dhabi (Emiriah Arab Bersatu) dan Muscat (Oman) adalah antara bandar yang dipilih oleh warga asing untuk tinggal dan bekerja.

Bagi mereka yang berfikir untuk berpindah ke negara Eropah, kedudukan ini mungkin sedikit sebanyak memberi kesan kepada pilihan anda. Dilaporkan bahawa hanya Sepanyol mempunyai potensi untuk warga asing berhijrah dan menikmati kemudahan di sana dengan beberapa bandar dalam carta — Malaga (ke-2), Madrid (ke-10) Barcelona (ke-29). Dalam sepuluh teratas, hanya dua bandar di Eropah diletakkan sebagai pilihan yang baik: Prague (ke-7) di Republik Czech dan Basel (ke-9) di Switzerland.

Berikut ialah 10 destinasi ekspatriat terbaik:

Selamba berjalan di KLCC tanpa pelitup muka, tindakan Karen ini undang kemarahan netizen. Untuk bacaan lanjut, klik pautan di bawah.

Selamba Berjalan Di KLCC Tanpa Pelitup Muka, Tindakan ‘Karen’ Ini Undang Kemarahan Netizen

Warga Asing Rohingya Bawah Pengaruh Dadah Buat Kecoh, Masih ‘Layan’ Walau Direnjat Dan Disepak

Hanya Mahukan Hak Kebebasan, Luahan Perasaan ‘Karen Dior’ Buat Netizen Tidak Senang


6 Pengalaman Berharga Yang Saya Perolehi Sewaktu Tunaikan Haji Pada Umur 20 Tahun

Asalamualaikum. Saya Balkis berusia 20 tahun pada tahun 2016. Saya ingin menceritakan serba sedikit pengalaman saya sepanjang mengerjakan rukun Islam yang kelima, iaitu ibadah haji.

Kisah ini ditulis ketika saya masih berada di Madinah dan Makkah. Disebabkan saya suka mencatat apa yang saya peroleh sepanjang di sini.

Maka, apa yang ditulis ini bukanlah bertujuan untuk menunjuk-nunjuk, tapi ini memang azam saya untuk berkongsi dan mengajak tuan puan yang membaca entri ini untuk mempunyai impian untuk menjadi tetamu Allah juga suatu hari nanti, InshaAllah.

Ramai di antara kenalan saya yang terkejut mendengar pengkhabaran saya berangkat ke mekkah untuk menunaikan haji pada usia semuda ini.

Apatah lagi saya sewaktu menemankan ibu saya ke Tabung Haji, untuk bertanya bila giliran kami untuk menjadi tetamu Allah pada musim haji.

Tahun 2016 adalah tahun yang bermakna kerana kami dipanggil oleh Allah untuk menjadi dhuyufurrahman. Alhamdulillah saya dapat menunaikan haji bersama kedua ibu bapa saya.

1. Bagaimana saya dipanggil pada usia semuda ini?

Ada kalangan sahabat-sahabat saya yang bertanya bagaimana saya boleh pergi haji pada usia 20 tahun. Mereka ingat bahawa saya ambil pakej haji yang agak mahal.

Tapi sebenarnya tidak, saya mengikuti pakej haji muasasah yang telah disediakan oleh Tabung Haji berkurun lamanya. Ibu saya telah mendaftar namanya dan saya pada tahun 2007 di Kompleks Tabung Haji dengan bayaran RM 1300+ dan proses untuk buka akaun Tabung Haji hanya RM 10 sahaja.

Biasalah bila ikut pakej muasasah, pihak TH menggunakan sistem giliran untuk mana-mana bakal jemaah haji yang akan dipanggil setiap tahun. Bila sebut sistem giliran, bukan daftar hari ini seterusnya tahun ni dapat.

Hal ini demikian, bukan sedikit rakyat Malaysia yang mendaftar tapi hampir beratus-ratus ribu orang.

Oleh kerana itu, kita sentiasa dengar dari pengalaman pakcik makcik yang pergi haji, mereka menunggu 9 tahun untuk mendapat panggilan dari pihak TH.

Tidak lupa juga, ada di antara mereka yang menghantar rayuan untuk pergi haji pada setiap tahun agar mereka juga dapat menjadi tetamu Allah pada tahun berikut.

Makanya, teramatlah rugi jika ada yang menolak tawaran sekiranya dipanggil kerana bila sahaja kita tolak tawaran tersebut, secara automatik harapan untuk pergi haji pada masa yang terdekat amat tipis.

Tapi sebenarnya bagi saya, panggilan Ibadah Haji adalah semua kerja Allah. Jangan persoalkan kenapa ada yang pergi Haji hampir 2 dan 3 kali sedangkan ada lagi yang tidak dipanggil, ini semua adalah rezeki masing-masing. We must believe on qada’ and qadr.

Baca: Teringin Nak Pergi Haji Cepat? Ini 15 Cara Yang Boleh Anda Lakukan

2. Apa perbezaan haji pakej dan haji muasasah?

Disebabkan saya hanya ada pengalaman mengikut muasasah, saya hanya dapat menceritakan lebih sedikit tentang muasasah.

Kebiasaannya, bagi yang mendaftar ikut haji pakej kos nya agak tinggi berbanding muasasah dan boleh mencecah hampir beratus-ratus ribu.

Bagi kos muasasah adalah RM 22000+, untuk pendaftar haji buat kali pertamanya, mereka hanya perlu membayar sekitar RM 9000+. Hal ini disebabkan, mereka menerima subsidi dan untuk yang lebihnya akan ditanggung sendiri oleh pihak Tabung Haji. Tahniah TH!

Bagi saya pengurusan TH amatlah teratur, dari program kursusnya hinggalah ketika musim haji. Saya boleh katakan lima bintang lah.

Untuk haji pakej, apa yang menyebabkan kosnya tinggi adalah kemungkinan sedikit berbeza dari muasasah, mungkin dari segi hotel jemaah mungkin berdekatan dengan masjidil haram dan makanan yang disediakan adalah secara buffet.

Dan peluang untuk menunaikan ibadah haji dalam waktu terdekat jugak amat tinggi kerana hanya sebilangan sahaja yang mendaftar secara pakej.

3. Apakah persediaan yang saya buat sebelum menunaikan ibadah haji?

Secara jujurnya, saya boleh katakan untuk menunaikan haji bukanlah senang. Saya rasa orang lain pun mempunyai perasaan yang sama. Lagi-lagi saya sebagai seorang yang masih muda, berfikir banyak kali adakah saya patut terima atau sebaliknya.

Allahu, cuma Allah je tahu perasaan saya masa tu. Banyak benar ujian yang saya terima. Betul ustaz cakap, Allah bukan je bagi ujian masa kita beribadah haji, bahkan masa sebelum kita berangkat pun Allah dah menguji kita. Tinggal kita boleh hadapi atau tidak.

Nak dijadikan cerita, saya dihimpit 2 perasaan iaitu menerima tawaran haji dan mendaftar degree di salah sebuah universiti terkemuka di Malaysia pada bulan Ogos. Serius berbelah bagi.

Tapi bila difikirkan peluang haji seumur hidup dan peluang study boleh ditimbangkan. Akhirnya saya terima dengan hati yang yakin dan bergantung padaNya.

Bila kita dah dipanggil sebagai tetamuNya, semestinya kita mesti melakukan persediaan sebelum berangkat ke Kota suci ini. Persediaan ilmu sangat penting bagi memudahkan kita lagi faham dan dapat gambaran bagaimana suasana haji ini.

Dan TH sendiri telah menyediakan banyak kursus teori dan praktikal seperti kursus asas, intensif dan perdana.

Kedua, persediaan ibadah. Sejak di Malaysia lagi, ibadah perlu ditingkatkan seperti solat tahajud, taubat, hajat dan witir. Ini dapat lagi mendekatkan diri kepadaNya. Dan salah satu cara kita menunjukkan syukur kita dapat menjadi tetamuNya.

Ketiga, persediaan dari segi emosi dan mental serta fizikal. Saya dah fikir memasak bila saya dah berangkat, saya tidak akan pernah rasa menyesal menangguhkan pelajaran saya. Itulah yakin saya kepadaNya.

Dan saya bersedia apa jua ujian yang saya akan hadapi semasa dan selepas menunaikan haji demi mencari keredhaanNya.Sebulan sebelum berangkat, saya dah mula ambil makanan tambahan seperti vitamin c sebagai usaha saya menjaga kesihatan daripada pelbagai penyakit.

Dan minum lebih 2.5 liter sehari itu wajib sebab utama adalah cuaca di arab saudi sangat kering dan panas. Kami juga diberi 3 suntikan antivirus iaitu untuk penyakit radang paru-paru, Mers-Cov dan satu lagi tak ingat pulak.

4. Apa pengalaman saya ketika menunaikan ibadah haji di sana?

Untuk dicoretkan di sini, mungkin tidak cukup kerana terlampau banyak saya dapat dari travelog haji saya kali ini.

Benda yang paling best adalah bila saya dapat lihat sendiri lautan umat manusia dari pelusuk dunia datang ke kota Mekkah. Ada dari Turki, Bangladesh, Pakistan, Mesir, China, India, Senager, Nigeria dan banyak lagilah. Saya boleh lihat budaya dan bahasa mereka tersendiri.

Cara solat juga berbeza sebab lain negara lain mazhab. Kat sinilah Allah nak tunjuk betapa ramai umatNya dekat dunia ni datang semata mata menyahut panggilanNya.

Bila tiba musim haji, semua mengenakan pakaian ihram berwarna putih tidak kira pangkat,kaya atau miskin. Semua itu sama disisiNya kecuali mereka yang bertakwa.

b. Sesi tadarus bersama معلمة (muallimah)

Menariknya yang ada di sekitar masjid-masjid di Mekah adalah kehadiran para ustazah untuk memeriksa bacaan quran para jemaah yang datang ke Masjid.

Secara tak langsung, saya boleh tambah kenalan dengan mereka. Saya dapat kenalan baru bersama muallimah daripada Afrika, bernama Teacher Sarah.

Siapa tak sangka, beliau muda setahun daripada saya dan telah mengajar quran dengan kanak-kanak sejak beliau berumur 14 tahun. SubhanaAllah, hebat sungguh susuk tubuh wanita ni.

Setiap kali keluar daripada hotel, saya akan terserempak dengan ibu-ibu Afrika, anak kecil yang meminta sedekah. Dalam hati, saya berkata kenapa masih ramai peminta sedekah sedangkan negara Arab merupakan negara yang terkaya dengan penghasilan minyak.

Bukankah mereka boleh menampung golongan-golongan yang tidak berkemampuan ini. Akhirnya, terjawab bila saya membayar dam, kesalahan kecil untuk umrah haji hari tu.

Kalau tiada mereka, bagaimana orang yang pergi umrah ataupun haji, ingin membayar dam kepada mereka. Lagi satu, Arab ingin mendidik penduduknya mengamalkan budaya sedekah, kerana dengan sedekah kita berkongsi rezeki yang Allah berikan.

Ada satu kisah, ketika saya pulang dari masjidil haram menuju ke tempat penginapan. Saya melihat susuk tubuh seorang lelaki Arab sedang mengagih berkotak-kotak minuman jus oren kepada jemaah-jemaah haji.

Mulia sungguh hati-hati mereka, sentiasa tanamkan sifat suka memberi dalam diri dan memahami kepenatan jemaah berulang alik menunaikan ibadah kepadaNya. Contoh beginilah yang harus kita ikut, kerana mereka mengikut sunnah nabi yang jugak suka bersedekah.

Momen yang saya tidak dapat lupakan adalah ribut pasir dan hujan. Bagi rakyat mekkah sendiri, sudah menjadi kebiasaan tanah haram itu dilanda ribut pasir.

Saya pelik, dan tertanya kenapa berpasir? Memanglah berpasir, kan negeri mereka dikelilingi dengan padang pasir. Haha. Mungkin sebab itulah salah satu faktor, wanita-wanita arab hampir keseluruhannya memakai niqab ataupun burqa bewarna hitam sebagai perlindungan daripada habuk-habuk pasir tersebut. Bijak.

Bila hujan, saya boleh bilang dengan jari. Sepanjang di sana, saya sempat rasa hampir 4 kali. Bersyukurnya sangat-sangat sebab saya dapat rasa air hujan itu sendiri.

Sangat sejuk, boleh katakan macam ketulan ais. Best lah. Bagi rakyat Mekah sendiri, mereka jugak turut tidak melepaskan peluang untuk merasakan air hujan yang membasahi bumi barakah tersebut.

Kalau boleh mereka nak mandi hujan sebab di sana bukan selalu hujan. Yang paling penting, berdoa ketika waktu hujan turun, kerana waktu tulah mustajabnya kalau kita baca doa, lagi-lagi di bumi tanah haram ni yang Allah berkati.

Nampaknya tahun ini saya boleh katakan ramai anak muda seperti saya menjadi jemaah haji. Apa lagi seronok lah, sebab saya tak rasa janggal dengan kehadiran rakan yang sebaya dengan saya.

Jemaah paling muda yang saya jumpa adalah 18 tahun. Salute dengan adik ni. Walaupun begitu, ada sebab pihak TH berbuat demikian.

Salah satu sebabnya, supaya golongan yang muda ni dapat membantu golongan tua ketika di sana lebih-lebih lagi ketika operasi masyaer (Padang Arafah, Mudzalifah dan Mina). Secara langsung, budaya tolong menolong dapat diterapkan dalam jiwa anak-anak muda ini.

Saya pun tidak melepaskan peluang membina hubungan dengan jemaah-jemaah yang sudah berumur. Banyak cerita dan pengalaman yang mereka kongsikan dengan saya.

Dan, saya banyak belajar banyak hal terutamanya isu kehidupan daripada mereka, lantas boleh menjadi panduan untuk kehidupan saya kelak.

Saya ada impian untuk bawa ibu bapa saya menunaikan haji. Tapi perancangan Allah lagi hebat, Dia dah mengatur segalanya. Ibu bapa sayalah yang membawa saya di usia muda.

Mereka lah yang menampung sepenuhnya dengan berkat gaji bulan-bulan yang mereka simpan dalam akaun tabung haji saya. Saya tidak tahu bagaimana ingin membalas jasa mereka, inilah hadiah yang paling bermakna sepanjang umur 20 tahun.

Yang penting, saya berdoa di depan kaabah biarlah ibu bapa saya terus istiqamah dan menjaga kemabruran haji mereka manakala saya pula dapat berbakti kepada mereka selagi nyawa di kandung badan.

Baca: Dijemput Allah, Kisah Saya Menunaikan Haji Tanpa Mendaftar Dengan Tabung Haji

Sungguh banyak lagi coretan travelog haji saya yang belum sempat saya titipkan. Namun begitu, saya ingin simpulkan perjalanan ke Meah dan Madinah bukan seperti percutian-percutian kita yang lain.

Perjalanan ini untuk kita lihat bagaimana kita menjadi tetamu-Nya. Adakah kita sabar, adakah niat kita beribadah semata-mata keranaNya ataupun sebaliknya.

Bagaimana pula kita menjaga kemabruran haji kita? Adakah kita masih sama seperti dahulu ataupun pelan-pelan berubah menjadi hamba Allah yang soleh demi meraih keredhaaNya.

اللهم حجا مبرورا وذنبا مغفورا وعملا صالحا مقبولا

Ya Allah jadikanlah haji ini haji yang mabrur, dosa yang diampun dan amalan soleh yang diterima.

Semoga sesiapa yang membaca artikel ini saya doakan juga dapat menjadi tetamuNya satu hari nanti. Ameen inshaAllah.

Baca lagi: Perkongsian Pengalaman Seorang Gadis Tunaikan Haji Di Usia 21 Tahun


30 Gambar Kuala Lumpur Dulu Dan Sekarang. Perhatikan Perbezaannya

Setelah 58 tahun negara merdeka, berbagai perubahan dan pembangunan telah dilalui oleh Kuala Lumpur hingga merubah lanskapnya.

Untuk ini kami bawakan 30 gambar Kuala Lumpur satu ketika dulu vs pada masa kini. Jom kita mulakan:

Baca juga: 34 Gambar Klasik Kuala Lumpur Dari Zaman 1800 Hingga Ke 1990-an. Unik Dan Tak Pernah Di Lihat

LIKE dan FOLLOW Vocket di Facebook serta Instagram


Kuala Lumpur Bakal Menerima Internet 5G Melalui ‘Facebook Terragraph’

Facebook pada hari ini di MWC 2018 yang berlangsung di Barcelona mengumumkan mereka bersedia untuk membantu Kuala Lumpur dengan penawaran teknologi ‘Facebook  Terragraph’. Sebuah teknologi untuk membantu pengguna dalam dan luar bandar mendapatkan jaringan internet 5G.

Lebih menarik, cuma dua bandar di dunia dipilih menerusi projek terbaru Facebook ini dimana sebuah lagi bandar yang dipilih merupakan Budapest, Hungary.

Menerusi teknologi ini, Facebook Terragraph bakal bekerjasama bersama Telenor dalam memberikan peluang buat orang ramai di seluruh Kuala Lumpur mengakses internet dengan mudah dan pantas. Teknologi ini juga disasarkan buat kawasan luar bandar sekitar Kuala Lumpur yang masih lagi mempunyai jaringan internet yang kurang memuaskan.

Penggunaan teknologi gelombang kecil ini dikatakan dapat bakal menghubungkan kepada beberapa penawar jaringan internet di Malaysia dalam usaha untuk memberikan internet yang pantas buat orang ramai.

Harapnya dengan bantuan teknologi terbaru daripada Facebook, hampir kesemua pengguna di Kuala Lumpur dapat menikmati penggunaan internet dengan kelajuan yang tinggi. Kelajuan melebihi 100 Mbps antara yang dijangkakan berdasarkan penggunaan jaringan internet 5G.


34 Gambar Klasik Kuala Lumpur Dari Zaman 1800 Hingga Ke 1990-an. Unik Dan Tak Pernah Di Lihat

Kuala Lumpur dinobatkan sebagai ibu negara Malaysia sebaik saja negara ini bebas dari penjajahan British. Bagaimana agaknya wajah bandaraya Kuala Lumpur suatu ketika dulu?

Kami bawakan untuk anda wajah-wajah klasik Kuala Lumpur dari zaman seawal 1880-an hingga ke zaman 90-an seperti yang telah dikongsikan di Tumblr Vintage KL.

Kami percaya gambar-gambar ini pasti membawa kembali nostalgia lama buat Gen X dan memberi keterujaan untuk Gen Y mengenali Kuala Lumpur di masa silam.

1. 1888 – Sukarelawan kebakaran di Jalan High Street ( kini Jalan Tun HS Lee). Ya anda tak silap baca, ini gambar dari zaman 1888. Jauh di masa silam.

2. Sekitar 1920 – Hiasan dalaman sebuah banglow di pinggir Sg Klang. Rumah ini di diami oleh Major R.J.H Sidney, guru besar Victoria Institution.

4. 1923 – Members of the (Dutch?) Far Eastern Association of Tropical Medicine sedang meninjau sistem perparitan sewaktu berkunjung ke Kuala Lumpur

5. 1929 – Platform No 4, Keretapi Tanah Melayu

7. 1950 – Warga British di Kuala Lumpur Rubber Plantation (kini bangunan Lembaga Getah Asli)

8. 1950 – Peace Corp mendarat di Lapangan Terbang Sungai Besi

9. 1953 – Isteri President Richard Nixon melawat Sekolah Perempuan Methodist

10. 1959 – Perpustakaan Universiti Malaya

11. 1960 – Pejabat IBM Malaysia di Jalan Pudu

12. 1960 – 2 bas di Jalan Sultan Sulaiman, berhampiran stesen KTM

13. 1960 – Kg Baru, wanita ini sedang berhari raya. Klasiknya!

14. 1960 –  South Building, Jalan Ampang

15. 1960 – Pasaraya Robinsons di Jalan Mountbatten (kini Jalan Tun Perak)

16. 1963 – Pelakon Willliam Holden and Tetsuro Tamba, di lokasi filen ‘Seventh Dawn’. Lokasi kemungkinan besar di Stesen KTM.

17. 1965 – Yang Dipertuan Agong, Tuanku Syed Putra di Stadium Merdeka

18. 1966 – Subang Airport. Kapal terbang yang membawa Presiden Lyndon B Johnson.

19. 1966 – wanita dan kacamata. Ini adalah di dalam bangunan Standard Chartered Bank, Jalan Melaka, KL. Teringat pop yeh yeh!

20. 1970 – Subang Airport, balai ketibaan selatan

21. 1970 – Pusat Lumba Kereta Batu 3, Shah Alam (kini dah jadi kawasan perumahan)

22. 1971 – Bangunan Abdul Samad; sewaktu banjir kilat

23. 1971 – Keratan akhbar The Straits Times bertarikh 6 Jan 1971

24. 1972 – Orkestra RTM mengiringi sebuah persembahan TV Malaysia iaitu rancangan Keroncong Merdeka 1972

25. 1976 – Miss Malaysia Cik Puteh Naziadin dan kereta Datsun 120Y. Wah wah, memang cantik lah!

26. 1980 – Kumpulan Rock! Rockers mana la ni. Anda kenal?

28. 1982 – Seorang pekerja mengendalikan botol minuman 7UP di kilang Kuala Lumpur Glass Manufacturers Company

29. 1983 – Di hadapan Kompleks Dayabumi. Lihatlah fesyen tudung orang dulu-dulu.

30. 1986 – Lawatan ke Tugu Negara. Nampaknya design Handbag LV memang long lasting dan tak lapuk dek zaman (alasan untuk membeli, hehe)

31. 1986 – Gambar ‘couple’ di Stesen Bas Pudu

32. 1988 – Pesawat Cessna di Lapangan Terbang Subang

34. 1990 – Kedai burung di Jalan Sultan, Chinatown


Kuala Lumpur Muncul Dalam Trailer Filem Terbaru Vin Diesel ‘Bloodshot’

Nampaknya selain watak superhero Groot untuk Marvel, Vin Diesel akan membawa watak hero Ray Garrison pula untuk siri komik terkenal Bloodshot yang akan ditayangkan Februari 2020.

Sony Pictures melancarkan secara rasmi trailer Bloodshot semalam dan peminat dapat melihat Vin Diesel beraksi sebagai super soldier. Ray Garrison merupakan askar yang telah mati tetapi dihidupkan kembali untuk menjadi askar yang tidak akan mati. Teknologi nanotech yang terdapat dalam badannya akan kembali memulihkan setiap luka yang diterimanya dan menjadikannya askar yang hebat.

Ada yang membuat komen filem ini ibarat kombinasi semua filem yang dilakonkan Vin Diesel sebelum ini seperti Chronicles Of Riddick, Xander Cage (xXx) dan Fast & Furious digabungkan menjadi satu; dan ditambah lagi faktor self healing seperti Deadpool.

Namun, international trailer Bloodshot sebenarnya yang menjadi bualan terutamanya dalam kalangan peminat setia Vin Diesel di Malaysia. Dalam salah satu adegan trailer ini, Menara Kuala Lumpur dan Menara Berkembar Petronas dapat dilihat tetapi tanpa penerangan lanjut sama ada Kuala Lumpur bakal menjadi lokasi utama dalam filem ini atau pun tidak.

Walaupun hanya beberapa saat, ianya sudah cukup buat rakyat Malaysia yang menonton trailer ini gembira kerana Kuala Lumpur ada buat cameo dalam filem antarabangsa. Filem Bloodshot ini nampak sangat menarik dan kami sudah tidak sabar untuk menontonnya di pawagam.

Sementara itu, filem animasi Abominable sah tidak akan ditayangkan di Malaysia kerana isu kontroversi peta Asia Tenggara dalam filem berkenaan. Anda boleh bacanya lagi di sini.

Kerana Peta Asia Tenggara, Animasi Abominable Tidak Akan Ditayangkan Di Malaysia

Kenapa Filem Fast & Furious: Hobbs & Shaw Melukakan Hati Pelakon Asal?


Kuala Lumpur Sebagai ‘Wilayah Bebas Berniaga’ Mulai Ahad Ini

Berita baik buat warga kota, Dewan Bandaraya Kuala Lumpur (DBKL) telah membenarkan para peniaga untuk menjana pendapatan dengan membuka gerai atau perniagaan kecil-kecilan di sekitar Kuala Lumpur (KL) bermula Ahad ini.

Menurut Menteri Wilayah Persekutuan, Tan Sri Annuar Musa, keputusan tersebut dilakukan selepas berbincang dengan Datuk Bandar Kuala Lumpur, Datuk Mahadi Che Ngah serta pegawai yang terbabit.

“Dengan persetujuan Pihak Berkuasa Tempatan (PBT) di Wilayah Persekutuan iaitu Dewan Bandaraya Kuala Lumpur (DBKL), Perbadanan Putrajaya (PPj) dan Perbadanan Labuan (PL), Wilayah Persekutuan akan dikenali sebagai wilayah bebas berniaga atau wilayah galakan berniaga.

“Mulai Ahad, 15 November ini, sesiapa yang ingin berniaga tidak kira sepenuh masa atau separuh masa boleh memilih tempat yang sesuai, misalnya depan rumah atau di tepi jalan kawasan perumahan.

Menurut Annuar, warga Wilayah Persekutuan boleh membuat permohonan dan lesen sementara akan dikeluarkan secara automatik.

“Permohonan lesen itu bertujuan untuk makluman dan rekod data DBKL sahaja. Pemohon akan mendapat lesen sementara secara automatik dan kemudian DBKL akan membuat pemantauan.

“Lesen berniaga statik akan dikeluarkan dan kita masih perlu melesenkan kerana ia perlu direkodkan untuk kegunaan jangka masa panjang,” tambahnya lagi.

Namun masyarakat harus diingatkan bahawa lesen tersebut hanya sah mulai 15 November, 2020 sehingga 15 April, 2021 sahaja.

Bagi sesiapa yang berminat, mereka hanya perlu menghubungi PBT yang berkaitan dan maklumkan kepada mereka jenis perniagaan dan lokasi perniagaan yang menjadi pilihan mereka.

Jika perlu, PBT sendiri akan pergi melawat lokasi perniagaan pemohon bagi memastikan lokasi pilihan mereka tidak akan menimbulkan aduan daripada pihak awam seperti kesesakan lalu lintas, mengancam keselamatan awam dan kebersihan sekitar terjaga.

Menurut beliau, jika terdapat peniaga yang ingin meneruskan perniagaan selepas tempoh enam bulan yang pertama, PBT akan menyelaraskan kembali peniaga-peniaga tersebut mengikut amalan PBT berkenaan.

“Sekiranya pada waktu tersebut PKPB telah ditamatkan, pihak PBT akan menyelaraskan semula kedudukan peniaga-peniaga ini mengikut cara biasa,” tambahnya lagi.

Keutamaan bagi perniagaan ini akan diberikan kepada warga Wilayah Persekutuan dan warga negara yang sah sahaja manakala lesen boleh dimohon sekarang terus ke DBKL secara dalam talian manakala buat PBT yang lain, mereka boleh berhubung dengan PBT masing-masing.

Menurut beliau, langkah ini bagi membantu mereka yang telah hilang mata pencarian disebabkan PKPB yang telah dilaksanakan sehingga hujung tahun ini.

Mari kita baca pula kisah tular mengenai makcik ini yang menerima sumbangan RM70,000 dalam masa sehari, pautan di bawah.

Terima Sumbangan RM70,000 Dalam Masa Sehari Kerana Viral, Cikgu Ini Kongsi Kisah Sebenar ‘Makcik Maznah’

Misteri ‘Kubur Berdarah’, Ini Jawapan Daripada Hasil Siasatan Polis

‘Streamer’ Ucap Terima Kasih Selepas Rayuan Sumbangan RM300 Daripada Penonton Tercapai